title: José Maceda

text: José Maceda (31. tammikuuta 1917 Manila – 5. toukokuuta 2004 Quezon City) oli filippiiniläinen säveltäjä ja musiikkitieteilijä. Hän opiskeli pianonsoittoa musiikkiakatemiassa Manilassa ja valmistui sieltä vuonna 1935. Hän jatkoi opintojaan Pariisissa Alfred Cortot'n johdolla vuosina 1937–41. Hän sai yksityistä pianonsoiton opetusta E. Robert Schmitziltä San Franciscossa 1940-luvun loppupuolella, ja lisäksi hän opiskeli musikologiaa Columbian yliopistossa ja New Yorkin kaupunginyliopiston Queens Collegessa 1950-luvun alussa. Hän suoritti myös antropologian opintoja Chicagon yliopistossa sekä etnomusikologian opintoja Indianan yliopistossa, Bloomingtonissa ja Kalifornian yliopistossa, Los Angelesissa, josta hän sai filosofian tohtorin arvonsa.


title: José Maceda

text: Maceda sai lukuisia palkintoja ja kunnianosoituksia uransa aikana. Hän sai stipendin Solomon R. Guggenheimin säätiöltä Yhdysvalloissa suoritettavia opintoja varten ja Rockefeller-säätiöltä Afrikassa ja Brasiliassa tehtävää tutkimusta varten. Lisäksi hän sai muun muassa Filippiinien kansallistaiteilijan arvonimen (1997), Ordre National du Mériten upseerin arvon (1997) ja Kunnialegioonan ritarin arvon (2001).


title: José Maceda

text: Musiikkitieteilijänä Maceda keskittyi pitkälti Filippiinien ja Kaakkois-Aasian etnomusikologiseen tutkimukseen. Hän kuitenkin teki kenttätutkimusta eri puolilla maailmaa. Hän julkaisi kirjan "Gongs and Bamboos: A Panorama of Philippine Music Instruments" (1998, University of the Philippines Press). Maceda toimi pianonsoiton ja etnomusikologian professorina Filippiinien yliopistossa, Dilimanissa vuoteen 1990 saakka.


title: José Maceda

text: Maceda käytti monissa teoksissaan filippiiniläisiä ja muita aasialaisia soittimia, mutta hän sävelsi myös kamari- ja orkesterimusiikkia perinteisille länsimaisen taidemusiikin instrumenteille.


title: Gabriel Granlund

text: Gabriel Granlund (3. lokakuuta 1819 Rauma – 1. tammikuuta 1901 Rauma) oli suomalainen laivanvarustaja, kauppias ja liikemies. Hän oli aikoinaan Rauman kaupungin varakkaimpia asukkaita, jonka entinen asuintalo Marela toimii nykyään kotimuseona. Granlund kuului Rauman kaupunginvaltuustoon vuosina 1876–1881 ja toimi myös sen puheenjohtajana parin vuoden ajan.


title: Gabriel Granlund

text: Granlund oli suorittanut kauppalaivurin tutkinnon ja kuljetti tämän jälkeen 1840–1860-luvuilla useita eri aluksia. Vuonna 1861 hän lopetti laivurin ammatin ja ryhtyi laivanvarustajaksi. Granlund rakennutti muun muassa parkkilaivat Harmonin (1860), Lainettaren (1868) ja Suomettaren (1860-luvun alku) sekä omisti kuunari Lefven ja rautafregatit Hoppetin, Finlandin ja Imperator Alexander II:n. Hänen aluksistaan Hoppet ja Imperator Alexander II tekivät pitkiä maailmanympäripurjehduksia 1800–1900-lukujen vaihteessa.


title: Gabriel Granlund

text: Vuonna 2009 ilmestyi Auli Irjalan teos "Todellisella kunnioituksella?", joka kuvaa purjelaivamerenkulun viimeistä huippukautta Hoppetin kapteenina toimineen Frans Torkin ja Gabriel Granlundin välisen kirjenvaihdon kautta.


title: Gabriel Granlund

text: Gabriel Granlund avioitui varsin myöhään, 57-vuotiaana, Kustavissa syntyneen Kristina Ståhlen kanssa. Kristina oli tuolloin 36-vuotias. Granlundeille syntyi kolme poikaa, Gabriel (1877), August (1880) ja Julius (1882).


title: Fåfänga

text: Fåfänga on Raumalla noin kolmen kilometrin päässä kaupungin keskustasta Syväraumanlahden ja Otanlahden välissä sijaitseva niemi. Se tunnetaan kaupunkilaisten virkistysalueena, jossa sijaitsevat muun muassa uimaranta, maauimala, kesäteatteri sekä Kiikartorni-niminen näkötorni. Fåfängan läheisyydessä toimii myös Syväraumanlahden pienvenesatama. Alueen halki kulkee puistomainen Suvitie.


title: Fåfänga

text: Fåfängan niemi on kruunun vanhaa lahjoitusmaata ja se on kuulunut Rauman kaupungille jo 1600-luvun alkupuolelta lähtien. Niemen vanhin rakennus on 1850-luvulla rakennettu Nokan torppa ja uusin sen vieressä sijaitseva Kiikartorni, joka on valmistunut 1990-luvun alussa. Rauma on aiemmin ollut vilkas kylpyläpaikka, ja Fåfänga on toiminut virkistysalueena jo 1800-luvun alkupuolella. Kylpylä sijaitsi Kaivopuistossa niemen itäpuolella. 1900-luvun vaihteessa kaupunkilaiset rakensivat alueelta vuokratuille tonteille seitsemän yksityishuvilaa, jotka toisen maailmansodan jälkeen siirtyivät yhdistysten ja yhteisöjen haltuun. Tonttien vuokrasopimusten umpeuduttua pääosa huviloista purettiin 1950- ja 1960-lukujen kuluessa. 1950-luvulla sinne Fåfänaan valmistui vielä tanssilava sekä maauimala.


title: Fåfänga

text: Alueella on tehty rakennusinventointi vuonna 2011. Maauimalan, kesäteatterin ja näkötornin lisäksi inventointiin kuuluivat muun muassa 1900-luvun alussa rakennettu Lehtolan huvila, 1930-luvulta peräisin olevat saunarakennus ja venevaja, vuonna 1917 valmistunut Merikylpylä saunarakennuksineen, Nokan torppa, Rauman Työväen Urheilijoiden tanssilava 1950-luvulta sekä 1987 avattu veneilijöille tarkoitettu huoltoasema.


title: Fåfänga

text: Fåfängan alueelle on suunnitteilla kylpylähotelli, jonka suunnitteluvaihe päättyy kesällä 2015.


title: Fåfänga

text: Nimitystä fåfänga on käytetty Ruotsissa maaperältään köyhistä alueista, joiden viljely on ollut turhaa ("fåfängt, turhaan"). Tukholman Södermalmin itäisimmässä kolkassa, korkeimmalla kalliolla, on sijainnut tukkukauppias Fredrik Lundinin 1770 -luvulla rakentama huvila. Sanaa fåfänga käytetään Ruotsin kielessä huvilasta tai paviljongista, josta on hyvät näköalat.


title: Vuolle-Apiala

text: Vuolle-Apiala on seuraavien merkittävien suomalaisten sukunimi:


title: Dias

text: Dias on portugalinkielinen sukunimi. Nimen espanjankielinen vastine on Díaz tai Diaz.


title: Dias

text: Tunnettuja Dias-nimisiä henkilöitä ovat:


title: Central Valley

text: Central Valley on Yhdysvaltojen länsiosassa, Kalifornian osavaltiossa sijaitseva suurikokoinen laakso. Central Valley hallitsee Kalifornian keskiosaa Tyynen valtameren rannikon suuntaisesti. Se on leveydeltään 60–100 kilometriä ja pituudeltaan 720 kilometriä. Central Valleyn pinta-ala on noin 58 000 neliökilometriä, mikä on noin 13,7 prosenttia Kalifornian maapinta-alasta. Central Valleyn joet saavat alkunsa ympäröiviltä vuorilta ja joet laskevat San Franciscon lahteen.


title: Central Valley

text: Central Valley on tuottoisaa maanviljelyaluetta, jossa vallitsee lämmin ja aurinkoinen ilmasto. Central Valleyssä tuotetaan muiden muassa puuvillaa, riisiä, monenlaisia vihanneksia, hedelmiä kuten persikoita ja kirsikoita sekä pähkinöitä. Central Valley kärsii ajoittaisesta kuivuudesta, mikä rajoittaa maanviljelyä. Erityisesti Central Valleyn eteläosa on kuivuudesta kärsivä. Osa Central Valleysta on keinokasteltua.


title: Central Valley

text: Central Valleyssä sijaitsevia merkittäviä kaupunkeja ovat Sacramento, Fresno, Stockton ja Bakersfield.


title: Osman

text: Osman voi tarkoittaa seuraavia:


title: Teixeira

text: Teixeira on muun muassa seuraavien henkilöiden sukunimi:


title: Hannibal (vuoden 1959 elokuva)

text: Hannibal () on vuonna 1959 valmistunut italialainen elokuva. Lajityypiltään historia-aiheista peplumia edustavan elokuvan ovat ohjanneet Edgar G. Ulmer ja Carlo Ludovico Bragaglia. Sen pääosaa Hannibalia esittää yhdysvaltalainen Victor Mature.


title: Hannibal (vuoden 1959 elokuva)

text: Elokuva perustuu löyhästi toisen puunilaissodan tapahtumiin. Ylitettyään Alpit Hannibalin armeija saapuu Italiaan. Rooman senaatin enemmistö kannattaa aktiivista vastarintaa, kun taas senaattori Quintus Fabius Maximus puolustaa viivytystaktiikkaa ylivoimaisen vihollisen edessä. Senaattorin veljentytär Silvia joutuu Hannibalin vangiksi ja he rakastuvat toisiinsa. Roomalaiset kärsivät murskatappion Cannaen taistelussa ja Fabius Maximus valitaan armeijan komentajaksi. Hannibalin pojan ja vaimon saavuttua karthagolaisten leiriin Silvia pakenee Roomaan, jossa hänet tuomitaan kuolemaan. Karthagolaiset kokevat ensimmäisen tappionsa, sotapäällikön veli Hasdrubal saa surmansa ja Hannibal lähtee kulkemaan kohti tuhoaan.


title: Hannibal (vuoden 1959 elokuva)

text: "Hannibal" on kuvattu Supercinescope-laajakangastekniikalla Eastmancolor-väreissä Incir De Paolisin studiolla Roomassa sekä Jugoslaviassa. Monet ”ulkokuvista” on tehty sisätiloissa. Warner Brothersin rahoittaman elokuvan ohjaajaksi kerrotaan italialaisessa versiossa Carlo Ludovico Bragaglia ja yhdysvaltalaisessa Edgar G. Ulmer. Todellisuudessa suurimman osan vaativista kohtauksista teki Ulmer, joka vastasi myös aiheesta ja käsikirjoituksesta. Kuriositeettina on mainittu, että "Hannibal" on Mario Girottin alias Terence Hillin ja Carlo Pedersolin alias Bud Spencerin ensimmäinen yhteinen elokuva, vaikka he eivät vielä esiintyneetkään samoissa kohtauksissa.


title: Hannibal (vuoden 1959 elokuva)

text: Elokuva on isolla budjetilla tehty spektaakkeli, jonka ansioita ovat näyttävät joukkokohtaukset sirkusnorsuineen, Carlo Rustichellin voimakas musiikki ja Victor Maturen esittämä synkän eeppinen sankari. Sekavista taisteluista, Rooman senaattorien poliittisesta juonittelusta ja romanttisesta rakkausjuonesta koottu tarina alkaa lupaavasti, mutta latistuu elokuvan keskivaiheilla ja päättyy lopulta kuin seinään. Ulmerin mukaan syynä epäonnistumiseen olivat elokuvan amerikkalaiset rahoittajat, jotka pitivät ohjaajan ajatusta historian tuhoon tuomitsemasta Hannibalista liian filosofisena ja olivat enemmän kiinnostuneita ratsastuskohtauksista ja Alppeja ylittävistä elefanteista.


title: Hannibal (vuoden 1959 elokuva)

text: Kriitikoiden ristiriitaisesti arvioima "Hannibal" oli taloudellisesti vain kohtalainen menestys. Se oli Italiassa kauden 21. katsotuin elokuva ja tuotti lopulta yhteensä 672 miljoonan liiran kassatulot. Ranskassa elokuvan näki yli puolitoista miljoonaa katsojaa.


title: Hannibal (vuoden 1959 elokuva)

text: "Hannibalin" yhdysvaltalainen versio on saatavilla VCI Home Videon laadultaan kohtalaisena DVD-julkaisuna. Elokuvan laajakangasversio on julkaistu DVD:llä myös Ranskassa ja Italiassa.


title: William Johnson (baronetti)

text: Sir William Johnson, ensimmäinen baronetti, (1715 – 11. heinäkuuta 1774) oli Irlannissa syntynyt Brittiläisen imperiumin upseeri, josta tuli oman aikakautensa merkittävin mies intiaanipolitiikassa. Johnson muutti jo nuorena New Yorkin provinssiin hoitaakseen maatilaa, jonka hänen enonsa, amiraali Peter Warren, oli ostanut irokeesien liittokuntaan kuuluvien mohawkien asuinalueen keskeltä. Johnson opiskeli mohawkin kielen ja omaksui heidän tapansa. Vuonna 1756 hänet nimitettiin brittiläiseksi intiaaniasiamieheksi siirtokuntien pohjoisella vyöhykkeellä. Määrätietoisella työllään Johnson sai irokeesit irrottautumaan Ranskan vaikutuspiiristä ja suosimaan brittejä suuren siirtomaasodan aikana ja myöhemmin. Koko uransa ajan Johnson yhdisti omat henkilökohtaiset liiketoimensa valtiolliseen diplomatiaan ja hankki irokeeseilta suuria maa-alueita itselleen ja brittisiirtokunnille.


title: William Johnson (baronetti)

text: Suuressa siirtomaasodassa Ranskaa vastaan (1756–1763) Johnson kunnostautui ja ansaitsi baronetin arvonimen. Vuonna 1774 hän menehtyi äkillisesti kotonaan Johnson Hallissa kesken siellä pidettyä irokeesin liittokunnan kokousta.


title: William Johnson (baronetti)

text: William Johnson syntyi Meathin kreivikunnassa Irlannissa vuoden 1715 tienoilla. Hän oli irlantilaisesta O'Neilin dynastiasta periytyneen Christopher Johnsonin ja vanhaa paikallista aatelissukua edustavan Anne Warrenin vanhin poika. Jotkut varhaiset elämäkerrat kuvaavat Johnsonin viettäneen elämänsä köyhyydessä, mutta nykyisten tutkimusten valossa hänen perheensä eli mukavaa, joskin vaatimatonta elämää. Vaikka Johnsoneilla oli jakobiittien historia, niin William Johnsonin eno amiraali Peter Warren oli kasvatettu protestantiksi, mikä mahdollisti pääsyn kuninkaalliseen laivastoon.


title: William Johnson (baronetti)

text: Johnsonin irlantilainen katolilaisuus rajoitti hänen mahdollisuuksiaan edistää brittiläisen imperiumin kehittämistä. Käännyttyään enonsa tavoin protestantiksi Johnson pystyi paremmin toteuttamnaan tulevaisuuteen tähtääviä pyrkimyksiään. Talvella 1737–1738 hän purjehti Dublinista Bostoniin ja toi mukanaan 20 irlantilaista protestanttisukua. Matkustettuaan Albanyyn Johnsonin siirtolaisryhmä tapasi amiraali Warrenin, joka oli ostanut suuret määrät käyttämättömiä maa-alueita Mohawkjoen varrelta New Yorkin provinssista, New Yorkin ja Schenectadyn länsipuolelta. Johnson ryhtyi perustamaan maille Warrensburgin siirtokuntaa ja hankkimaan New Yorkin kaupungista afrikkalaisia orjia maanraivaukseen. Warren itse oli palkannut mailleen jo joukon saksalaisia siirtolaisia torppareiksi, ja vuokrasi pienia maa-alueita myös muille.


title: William Johnson (baronetti)

text: Vuonna 1739 kunnianhimoinen Johnson kyllästyi toimimaan pelkästään enonsa käskyläisenä, ja siirtyi omatoimiseen turkiskauppaan ja maakeinotteluun. Hankittuaan pienen maa-alueen mohawkjoen pohjoispuolelta Warrensburghia vastapäätä hän perusti pienen kauppa-aseman ja avasi suorat kauppayhteydet Albanyn kauppiaisiin. Paikalliset mohawkit kävivät kauppaa mieluummin kunniallisen Johnsonin kuin muiden kauppiaiden kanssa ja antoivat hänelle nimen "Warraghiyagey" (Hän, joka käy paljon kauppaa). Vaurastuttuaan kaupankäynnillä Jonson rakensi kauppa-aseman viereen 3-kerroksisen kartanon, joka ristittiin Fort Johnsoniksi. Samaan aikaan hän laajensi liiketaloudellisia toimintokaan ja aloitti tuottoisan Amerikanginsengin myymisen terveystuotteena.


title: William Johnson (baronetti)

text: 1740-luvulla Amerikkaan levinneessä Kuningas Yrjön sodassa Johnson nimitettiin New Yorkin irokeesien asiamieheksi hyvien intiaanisuhteittensa vuoksi. Samalla hän korvasi aiemmat Albanyn intiaanikomissaarit. Irokeesi-sotureiden värvääminen sotaan oli kuitenkin vaikea tehtävä, sillä irokeesiliitto oli pitänyt puolueettomuuspolitiikkaa yllä brittien ja ranskalaisten välisissä suhteissa. Vaikutusvaltaisen päällikkö Hendrick Theyanoguinin myötävaikutuksella Johnson sai lopulta osan mohawkeja puolelleen. Sodassa hän organisoi pieniä militian ja irokeesiliigan iskuryhmiä, jotka lähetettiin ranskalaisia ja näiden intiaaniliittolaisia vastaan. Monet albanylaiset pitivät uskomattomana, että punaisella sotavärillä mohawkien tavoin maalattu Johnson oli pystynyt luomaan irokeesi-liittoutuman, joka soti englantilaisten puolella. New Yorkin silloisen päänahka-lain mukaisesti Johnson maksoi palkkioita päänahoista, vaikka hän tiesi tämän rohkaisevan mohawkeja skalpeeraamaan myös taisteluihin osallistumattomia.


title: William Johnson (baronetti)

text: Britannian ja Ranskan välisen siirtomaasodan alkaessa 1755 englantilaiset poliittiset ja sotilaalliset johtajat muistivat Johnsonin taidot käsitellä intiaaneja. Saman vuoden aikana hänet nimitettiin intiaaniasioiden yli-intendentiksi, ja hänelle annettiin kaksipuolinen sotilaallinen toimeksianto. Johnson toimi samanaikaisesti irokeesien liittokunnan everstinä ja maakunnallisten joukkojen kenraalimajurina. Hänen uusenglantilaiset joukkonsa olivat yksi osa sitä kenraalimajuri Edward Braddockin johtamaa nelikärkistä armeijaa, jonka tarkoitus oli katkaista Uuden Ranskan menestys Suurten järvien alueella.


title: William Johnson (baronetti)

text: Braddockin suunnatessa marssinsa länteen kohti Fort Duquesnea Johnsonin johtama maakuntalaisten ja mohawkien armeijaa sai tehtäväkseen hyökätä ranskalaisten linnaketta Fort Frederickiä vastaan Champlainjärven rannalla. Hyökkäyksestä jouduttiin luopumaan linnakkeen sijainnin ja huonojen kulkuyhteyksien vuoksi. Braddockin armeija marssi saman kesän aikana ranskalaisten ja heidän satojen intiaaniliittolaistensa järjestämään kohtalokkaaseen piiritykseen, joka tunnetaan historiassa Monongahelan taisteluna.


title: William Johnson (baronetti)

text: Johnsonin armeija joutui kosketuksiin vihollisen kanssa lokakuussa 1755. Tuolloin ranskalaiset liittolaisineen tekivät hyökkäyksen uusenglantilaisten leiriin Georgejärven rannalle New Yorkin provinssissa Kanadan rajalla. Johnson haavoittui pakaralihakseensa taistelun aikana, mutta pystyi jatkamaan joukkojen johtajana ensiavun jälkeen. Georgejärven rannalla käyty taistelu oli ainoa, jonka englantilaiset voittivat tuon vuoden aikana. Johnsonia tukenut vanha vaikutusvaltainen mohawkien päällikkö Hendrick Theyanoguin menehtyi taistelun aikana. Mohawkit vaativat, että Brittien vangiksi joutunut ranskalaisjoukkojen komentaja paroni Jean-Armand Dieskau annettaisiin heille, mutta vaikutusvaltansa ja diplomaattisten taitojensa turvin Johnson onnistui säästämään Dieskaun hengen.


title: William Johnson (baronetti)

text: Kuningas Yrjö II aateloi myöhemmin Johnsonin saavutuksistaan taistelun aikana ja teki hänestä baronetin. Samalla Jonhsonista tuli ainoa siirtolainen, joka on koskaan aateloitu.


title: William Johnson (baronetti)

text: Vuonna 1759 Johnson määrättiin johtamaan siirtomaajoukkoja ja mohawkeja Uuden Ranskan Fort Niagaraa vastaan. Piirityksen aikana brittijoukkojen komentaja sai surmansa ja Johnson otti hänen paikkansa. Tällä menettelyllään Johnson suututti monet brittiupseerit, jotka eivät pitäneet maakunta-armeijan upseerinvirkoja samanarvoisena kuin vakinaisessa palveluksessa olleiden. Erimielisyyksistä huolimatta Johnson jatkoi joukkojen komentajana ja lopulta pakotti ranskalaiset antautumaan. Kun Uusi Ranska luhistui 1760-luvun alussa, Johnson käytti paljon aikaa matkustamalla 1600 kilometrin matkan Detroitiin ja takaisin neuvotellakseen uusista rauhanehdoista Ranskan entisten intiaaniliittolaisten kanssa.


title: William Johnson (baronetti)

text: Siirtomaa sodan päätyttyä Johnson hankki mohawkeilta 400 neliökilometriä maata ja hänestä tuli mohawk-laakson vaikutusvaltaisin kansalainen ja suurin yksittäinen maanomistaja. Vuonna 1762 hän perusti Johnstownin kaupungin ja rakennutti kaupungin ulkopuolelle Yrjöjen aikakauden arkkitehtuuriin perustuvan Johnson Hallin. Samalla hänen siteensä mohawkeihin vahvistuivat entisestään. Maatilan päivittäiset vierailijat käsittivät irokeesien liittokunnan eri heimojen jäseniä ja brittien siirtokuntien edustajia. Erilaiset kulttuurit, perinteet ja kielet sekoittuivat toisiinsa ja loivat ainutlaatuinen elämän Johnson Hallin asukkaille. Johnson rohkaisi irlantilaisia ja skotteja muuttamaan hänen mailleen vuokralaisina tai velka-orjina. Vaikka turkiskauppa oli hänen vaurautensa suurin lähde niin myös puutavarakauppa ja maanviljelytuotteiden myynti sisältyivät hänen liikeyrityksiinsä.


title: William Johnson (baronetti)

text: Toukokuussa 1763 alkanut Pontiacin kapina sai Johnsonin palaamaan diplomaattisiin tehtäviin. Koko verinen tapahtuma sai alkunsa brittien kyvyttömyydestä hoitaa ihtiaanipolitiikkaa. Johnson oli vuosien ajan neuvonut siirtokuntien päättäjiä jakamaan lahjoja eri heimojen päämiehille ja huomioimaan diplomatian tärkeys kaikissa intiaanisuhteissa. Englantilaiset eivät kuitenkaan noudattaneet Johnsonin neuvoja. Brittiläisten joukkojen ylin komentaja lordi Jeffrey Amherstin mielestä paras tapa hoitaa suhteita oli kuritus, ei "lahjonta". Tämä näkökanta johti noin 2 000 britin kuolemaan ottawien päällikkö Pontiacin johtamien eri heimojen soturien vallatessa brittien hallintaan joutuneita ranskalaislinnakkeita. Lopulta intiaanit väsyivät piiritykseen ja vetäytyivät kyliinsä. Kapinallisten johtaja Pontiac yritti jatkaa valtausta, mutta ei saanut enää riittävästi tukijoita taakseen. Myös ranskalaiset olivat haluttomia antamaan hänelle tukeaan.


title: William Johnson (baronetti)

text: Kesällä 1766 Johnson ja Pontiac puristivat toistensa kättä Fort Oswegossa merkiksi rauhasta, joka oli solmittu intiaanikapinallisten ja siirtokuntien välille. Paikalla olleet irokeesit ja läntiset heimot vaihtoivat wampumvöitään vahvistuksena siitä, että Pontiacin kapina oli lopullisesti ohi. Vuonna 1768 pidetyssä Stanwixin rauhassa Johnson taivutti intiaaneja luopumaan maistaan New Yorkissa, Virginiassa ja Pennsylvaniassa. Tämän sopimuksen jälkeen lähinnä skotlantilaiset siirtolaiset valtasivat Mohawkjoen laakson. Kesällä 1774 Johnson onnistui estämään irokeesien liittymisen shawneiden sotajoukkoihin Lordi Dunmoren sodassa.


title: William Johnson (baronetti)

text: Heinäkuussa 1774 Johnson menehtyi kartanossaan Johnson Hallissa todennäköiseen aivoinfarktiin kesken irokeesien liittokunnan neuvottelun. Tuhannet ihmiset kerääntyivät hänen hautajaisiinsa. Arkunkantajina toimivat New Jerseyn kuvernööri William Franklin ja New Yorkin korkeimman oikeuden tuomarit. Johnson haudattiin hänen itse perustamansa St. Johnin Anglikaanisen kirkon alttarin alle. Hautajaisten jälkeisenä päivänä irokeesien liittokunnan edustajat kokoontuivat Johnsonin haudalle viettämään omaa muistotilaisuuttaan.


title: William Johnson (baronetti)

text: Kurpfalzin alueella Saksassa syntynyt Catherine Weisenberg oli Johnsonin ensimmäinen vaimo. Liitto ei ollut virallinen, vaan pariskunta asui avoliiton kaltaisessa suhteessa vuosina 1739 - 1759. Yleisimmän tarinan mukaan Catherine oli palvelustyttönä ollessaan paennut isännältään New York Cityssä 1738. Myöhemmin muuan kartanonomistaja osti hänet Manhattanin satamasta. Johnson puolestaan osti Catherinen newyorkilaisesta kartanosta viiden punnan hinnalla ja otti tytön talouteensa. Catherinesta tuli Johnsonin taloudenhoitaja ja vaimo. Pariskunnalle syntyi kolme lasta, joista John Johnson peri isänsä kartanon vuonna 1774.


title: William Johnson (baronetti)

text: Catherinen kuollessa vuonna 1759 hänen paikkansa otti mohawk-syntyinen Molly Brant, joka asui Johnsonin taloudessa tämän kuolemaan asti. Johnson oli tavannut Mollyn ja vuosia ennen Catherinen kuolemaa. He saivat yhteensä 8 lasta, joista jokainen peri maa-alueen isänsä kuoleman jälkeen. Edellä mainittujen lasten lisäksi Johnsonilla oli kolme lasta mohawkeihin kuuluvan Caroline Hendrickon kanssa. Näistä lapsista vain poika nimeltään William of Canajoharie mainittiin isänsä testamentissa, joten hänen siskonsa olivat saaneet osuutensa perinnöstä jo ennen isänsä kuolemaa. Lisäksi Johnsonilla oli yhteisiä lapsia Elizabeth Brantin kanssa. Johnsonin uskotaan viimeisinä elinvuosinaan olleen läheisessä suhteessa myös nuoreen Susannah Wormwoodiin, joka toimi satunnaisena taloudenhoitajana Johnsonin kalastusmajassa.


title: William Johnson (baronetti)

text: Johnsonin sukuun laskettiin myös Mollyn veli Joseph Brant, joka oli omaksunut Johnsonilta paljon eurooppalaisia kulttuurivaikutteita. Joseph oli yleensä mukana suvun kaikissa kokoontumisissa ja oli Johnsonille paljon läheisempi kuin William of Canajoharie, joka vihasi valkoista rotua. Eräs Johnsonille läheisimmistä henkilöistä oli hänen veljenpoikansa Guy Johnson, joka oli saapunut Irlannista setänsä oppipojaksi vuonna 1756. Guy avioitui Johnsonin tyttären Maryn kanssa ja solmi sir Williamin tavoin hyvät välit irokeesien liittokunnan kansoihin. William Johnsonin kuoltua Guy Jonhson siirtyi hänen paikalleen pohjoisten alueiden intiaaniasiain yli-intendentiksi.


title: Marko Lammervo

text: Marko Mika-Jussi Lammervo (s. 20. maaliskuuta 1969 Tampere) on suomalainen kuvataiteilija, luonto- ja lintumaalari. Hän on maalannut erityisesti lintuja ja luontoaiheisia tauluja.


title: Marko Lammervo

text: Lammervo on opiskellut vuosikausia taidetta itsenäisesti. Hänen opettajinaan on ollut erityisesti taidemaalarit Jorma Helenius ja Teppo Terä. Ensimmäiset opit taiteeseen hän sai kuitenkin Pekka Piekäiseltä. Piekäisellä oli vaikutusta siihen, että Lammervo löysi tiensä taiteen pariin. Piekäinen opasti nuorta Lammervoa 1970-luvulta 1990-luvulle asti.


title: Marko Lammervo

text: Lammervon tauluja on myyty mm. Tampereen Keskus Galleriassa ja Taidekeskus Salmelassa. Tämän lisäksi Kari Tuominen myy Lammervon teoksia.


title: Marko Lammervo

text: Lammervo asuu nykyään Perniössä.


title: Mohammed Rabiu

text: Mohammed Rabiu (s. 31. joulukuuta 1989 Accra) on ghanalainen jalkapalloilija, pelipaikaltaan keskikenttäpelaaja. Rabiu edustaa Venäjän valioliigassa pelavaa FK Kuban Krasnodaria. Rabiu on pelannut Ghanan jalkapallomaajoukkueessa 19 ottelua ja kuuluu Ghanan joukkueeseen Brasilian MM-kilpailuissa 2014.


title: Pikkukaivaja

text: Pikkukaivaja ("Geositta poeciloptera") on kaivajien heimoon kuuluva varpuslintu.


title: Pikkukaivaja

text: Pikkukaivajaa tavataan Boliviassa ja Brasiliassa. Paraguaysta se on luultavasti hävinnyt. Lajia uhkaa elinympäristöjen tuhoutuminen, ja se on luokiteltu vaarantuneeksi.


title: Tulimaankaivaja

text: Tulimaankaivaja ("Geositta antarctica") on kaivajien heimoon kuuluva varpuslintu.


title: Tulimaankaivaja

text: Tulimaankaivajaa tavataan Argentiinassa ja Chilessä. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Kyle Beckerman

text: Kyle Robert Beckerman (s. 23. huhtikuuta 1982 Crofton, Maryland) on yhdysvaltalainen jalkapalloilija, joka edustaa MLS-liigassa pelaavaa Real Salt Lakea. Hän on pelipaikaltaan tavallisesti puolustava keskikenttäpelaaja. Beckerman on toiminut seurajoukkueensa kapteenina vuodesta 2008 lähtien.


title: Kyle Beckerman

text: Beckerman valittiin Yhdysvaltain joukkueeseen vuoden 2014 jalkapallon maailmanmestaruuskilpailuihin. Hän on pelannut kaikkiaan 58 maaottelua ja tehnyt niissä yhden maalin vuosina 2007–2016.


title: Käyränokkakaivaja

text: Käyränokkakaivaja ("Geositta tenuirostris") on kaivajien heimoon kuuluva varpuslintu.


title: Käyränokkakaivaja

text: Käyränokkakaivajaa tavataan Argentiinassa, Boliviassa, Chilessä, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Harmaakaivaja

text: Harmaakaivaja ("Geositta maritima") on kaivajien heimoon kuuluva varpuslintu.


title: Harmaakaivaja

text: Harmaakaivajaa tavataan Chilessä ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Rantakaivaja

text: Rantakaivaja ("Geositta peruviana") on kaivajien heimoon kuuluva varpuslintu.


title: Rantakaivaja

text: Harmaakaivajaa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Taskukaivaja

text: Taskukaivaja ("Geositta saxicolina") on kaivajien heimoon kuuluva varpuslintu.


title: Taskukaivaja

text: Taskukaivajaa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Punapyrstökaivaja

text: Punapyrstökaivaja ("Geositta rufipennis") on kaivajien heimoon kuuluva varpuslintu.


title: Punapyrstökaivaja

text: Punapyrstökaivajaa tavataan Argentiinassa, Boliviassa ja Chilessä. Lajia on kuvattu melko yleiseksi, ja se on luokiteltu elinvoimaiseksi.


title: Isokaivaja

text: Isokaivaja ("Geositta isabellina") on kaivajien heimoon kuuluva varpuslintu.


title: Isokaivaja

text: Isokaivajaa tavataan Argentiinassa ja Chilessä. Lajia on kuvattu melko yleiseksi, ja se on luokiteltu elinvoimaiseksi.


title: Järeänokkakaivaja

text: Järeänokkakaivaja ("Geositta crassirostris") on kaivajien heimoon kuuluva varpuslintu.


title: Järeänokkakaivaja

text: Järeänokkakaivajaa tavataan Perussa. Laji on luokiteltu elinvoimaiseksi.


Pohjoisen ulottuvuuden liikenne- ja logistiikkakumppanuus (NDPTL) perustettiin lokakuussa 2009. Liikenne kuuluu pohjoisen ulottuvuuden kehittyviin painopistealoihin. Kumppanuuden tavoite on vauhdittaa pohjoisiin kuljetusväyliin liittyviä hankkeita Itämeren ympäristössä ja Barentsin alueella. Hankkeiden lisäksi kumppanuus tarjoaa keskustelufoorumin politiikkojen ja käytäntöjen yhtenäistämiseksi liikennekysymyksissä. Kumppanuuden yhteyteen on Suomen aloitteesta perustettu rahasto, josta tuetaan yhteishankkeita. Liikenne- ja logistiikkakumppanuuden sihteeristön toimipaikka sijaitsee Helsingissä.


title: DeAndre Yedlin

text: DeAndre Roselle Yedlin (s. 9. heinäkuuta 1993 Seattle, Washington) on yhdysvaltalainen jalkapalloilija, joka edustaa nykyään englantilaista Tottenham Hotspuria. Hän on pelipaikaltaan normaalisti oikea laitapuolustaja.


title: DeAndre Yedlin

text: Yedlin valittiin yllätten Yhdysvaltain lopulliseen kisajoukkueeseen vuoden 2014 jalkapallon maailmanmestaruuskilpailuihin, tämän vähäisestä maaottelukokemuksesta huolimatta. Ammattilaisdebyyttinsä MLS-liigassa Yedlin oli tehnyt vain vuotta aiemmin, jota ennen hän pelasi kahden vuoden ajan yliopistotasolla Akronin yliopiston joukkueessa.


title: DeAndre Yedlin

text: MM-kisojen näytöillä Yedlin herätti useiden eurooppalaisseurojen kiinnostuksen, ja siirtyi lopulta Englannin Valioliigassa pelaavaan Tottenham Hotspuriin.


title: DeAndre Yedlin

text: Yedlin on pelannut 52 maaottelua vuosina 2014–2018.


title: Vinski Viholainen

text: Hannu "Vinski" Viholainen (27. maaliskuuta 1951 Mikkeli – 13. maaliskuuta 2018) oli suomalainen valomies. Hän tuli tunnetuksi Sielun Veljien valomiehenä. Hänet mainitaan toisinaan yhtyeen viidentenä jäsenenä ja hän olikin mukana kaikilla yhtyeen keikoilla. Valot olivat niin tärkeä osa yhtyettä, että sen ei aluksi pitänyt levyttää lainkaan, koska valoja ei saada levylle. Viholainen oli mukana jo yhtyettä edeltäneessä Iskelmätaivas–projektissa. Ennen tätä hän toimi Vanhan ylioppilastalon valomiehenä.


title: Vinski Viholainen

text: Viholainen kuoli haimasyöpään.


title: Marco Ureña

text: Marco Danilo Ureña Porras (s. 5. maaliskuuta 1990 San José, Costa Rica) on costaricalainen jalkapalloilija, joka edustaa Venäjän valioliigassa pelaavaa Kuban Krasnodaria. Hänen pelipaikkansa on keskushyökkääjä. Ureña kuuluu myös Costa Rican jalkapallomaajoukkueeseen.


title: Marco Ureña

text: LD Alajuelensessa seurajoukkueuransa vuonna 2008 aloittanut ja vuonna 2010 maan mestaruuden voittanut Ureña siirtyi vuonna 2011 Venäjälle Kuban Krasnodarin riveihin. Hänellä on ollut vaikeuksia saada peliaikaa venäläisseurassaan. Maajoukkueessa 179 senttimetriä pitkä Ureña debytoi vuonna 2009. Hän on pelannut siinä 26 ottelua ja tehnyt kahdeksan maalia. Hänet valittiin Jorge Luis Pinton miehistöön kesän 2014 MM-kisoihin, kun ykköshyökkääjä Álvaro Saborío loukkaantui. Oikeajalkainen Ureña teki vaihdosta kentälle tultuaan ratkaisevan 3-1-maalin Uruguayn verkkoon ensimmäisellä alkulohkokierroksella.


Pohjoisen ulottuvuuden kulttuurikumppanuus (NDPC) perustettiin toukokuussa 2010. Kumppanuuden avulla edistetään taloudellisesti kannattavan kulttuuritoiminnan syntymistä ja lisätään tiedonvaihtoa yhteistyö- ja rahoitusmahdollisuuksista. Päämääränä on tehdä kansainvälisesti tunnetuksi pohjoisen ulottuvuuden alueen kulttuurielämää. Kumppanuuden puitteissa on myös tehostettu rajat ylittävää luovien alojen yhteistyötä.


title: Víctor Ibarbo

text: Segundo Víctor Ibarbo Guerrero (s. 19. toukokuuta 1990) on kolumbialainen jalkapalloilija, joka edustaa Englannin valioliigassa pelaavaa Watford FC:tä lainalla Italian Serie B:n Cagliari Calciosta. Hän on pelipaikaltaan laitahyökkääjä, joka pystyy pelaamaan hyökkääjää. Ibarbo kuuluu myös Kolumbian jalkapallomaajoukkueeseen.


title: Víctor Ibarbo

text: Kolumbialaisessa Atlético Nacionalissa seurajoukkueuransa vuonna 2008 aloittanut Ibarbo oli lähellä siirtyä vuonna 2009 italialaiseen Udineseen, mutta siirto kariutui.


title: Víctor Ibarbo

text: Vuonna 2011 hän voitti seuran kanssa Kolumbian mestaruuden ja siirtyikin samana vuonna Serie A:ssa pelaavaan Cagliari Calcioon. Hän teki ensimmäisen maalinsa saman vuoden joulukuussa. Ensimmäinen hattutemppu tuli maaliskuussa Sampdoriaa vastaan, jolloin Ibarbosta tuli ensimmäinen kolumbialainen sitten Faustino Asprillan, joka onnistuu kolmesti samassa ottelussa maalinteossa Serie A:ssa. 2013 toukokuussa Ibarbo teki sarjajohtaja Juventusta vastaan loistavan yksilösuoritusmaalin, jota verrattiin liberialaisen George Weahin maaliin vuonna 1996 Hellas Veronaa vastaan. Kevätpuoliskon kaudesta 2014-2015 Ibarbo oli lainassa Serie A:n AS Romassa, jossa hän ei tehnyt yhtään maalia 12 pelaamassaan ottelussa.


title: Víctor Ibarbo

text: Syyskuussa 2015 Ibarbo siirtyi lainalle Serie B:hen pudonneesta Cagliarista Englannin valioliigan Watford FC:hen.


title: Víctor Ibarbo

text: Alle 20-vuotiaiden maajoukkueessa pelannut Ibarbo teki maajoukkuedebyyttinsä vuonna 2010. Ensimmäisen maaottelumaalinsa hän teki ystävyysottelussa Belgiaa vastaan Brysselissä marraskuussa 2013. Kolumbian jalkapallomaajoukkueen päävalmentaja José Pekerman valitsi Ibarbon vuoden 2014 MM-kisoihin. MM-kisoissa Ibarbo pelasi neljässä Kolumbian pelissä, kun joukkue eteni puolivälieriin. Hän kuului Kolumbian joukkueeseen myös kesän 2015 Copa Américassa.


title: Nybro Vikings IF

text: Nybro Vikings on jääkiekkojoukkue Nybrosta, Ruotsista. Vikings pelasi Ruotsin toiseksi korkeimmalla sarjatasolla, HockeyAllsvenskanissa, vuosina 2002–2009. Nykyään joukkue pelaa Ruotsin kolmannella sarjatasolla Hockeyettanissa.


title: Pohjoisen ulottuvuuden instituutti

text: Pohjoisen ulottuvuuden instituutti (NDI) on marraskuussa 2009 perustettu pohjoisen ulottuvuuden teemoihin keskittyvä yliopistoverkosto. Instituutin avulla halutaan vahvistaa ja nostaa esiin pohjoisen ulottuvuuden tematiikkaa tieteen, opetuksen ja tutkimuksen alueella. Pohjoisen ulottuvuuden instituutti on avoin kaikille kiinnostuneille korkeakouluille, tutkijoille ja tutkimuslaitoksille pohjoisen ulottuvuuden alueella ja laajemminkin. Hanketta koordinoi Aalto-yliopiston Kansainvälisten markkinoiden tutkimuskeskus CEMAT yhteistyössä Pietarin valtiollisen taloustieteiden yliopiston ja Arkangelin arktisen federaatioyliopiston kanssa.


title: Bishnupriya manipuri

text: Bishnupriya manipuri (bishnupriyaksi বিষ্ণুপ্রিয়া মণিপুরী "bişnupriya mônipuri" tai ইমার ঠার "imāra ţhāra") on indoarjalainen kieli, jota puhutaan koillis-Intiassa ja Bangladeshissa. Kielellä oli vuoden 2001 väestönlaskennassa noin 117 500 puhujaa, joista 77 500 asui Intiassa. Bishnupriyan lähisukukieliä ovat bengali ja assami, ja sitä kirjoitetaan bengalilaisilla kirjaimilla.


title: Bishnupriya manipuri

text: Bishnupriyan omakielinen nimi on ”bishnupriya manipuri”, mutta sitä ei pidä sekoittaa manipurin kieleen.


title: Pohjoisen ulottuvuuden yritysneuvosto

text: Pohjoisen ulottuvuuden yritysneuvosto (NDBC) edistää yritysten verkottumista ja liike-elämän ja viranomaisten välistä vuoropuhelua pohjoisen ulottuvuuden alueella. Käytännön toiminta tapahtuu toimiala- ja teemakohtaisissa työryhmissä, joilla kaikilla on eurooppalais-venäläinen puheenjohtajapari. Toimialakohtaisia ryhmiä ovat muun muassa cleantech, lääketeollisuus, koneenrakennus (autokomponentit) ja luovat alat. Teemakohtaisia ryhmiä ovat energiatehokkuus, rahoitus, koulutus/työvoimakysymykset. Yhteistyö on avointa kaikille kiinnostuneille yrityksille riippumatta niiden koosta tai alkuperämaasta.


title: Bengalilainen kirjaimisto

text: Bengalilainen kirjaimisto on brahmi-kirjoituksesta kehittynyt abugida-tyyppinen kirjoitusjärjestelmä, jota käytetään Bangladeshissa ja suuressa osassa Koillis-Intiaa. Se on pääasiallinen kirjoitusjärjestelmä bengalin ja assamin kielessä, ja sitä käytetään myös lukuisien alueen vähemmistökielten kirjoittamiseen.


title: Bengalilainen kirjaimisto

text: Kirjaimisto alkoi 1000-luvulla eriytyä edeltäjästään nagari-kirjoituksesta. Se on läheistä sukua muun muassa orijalaiselle ja gudžaratilaiselle kirjaimistolle sekä devanagarille. Bengalilaiselle tekstille on tyypillistä runsas konsonanttiligatuurien käyttö. Kirjaimistosta käytetään erilaisia muunnelmia eri kielissä; bengalin aakkostoon kuuluu 35 konsonanttia ja 11 vokaalia, assamin aakkostoon taas 37 konsonanttia ja 11 vokaalia.


title: Bengalilainen kirjaimisto

text: Bengalilaisen kirjaimiston kantamuoto oli nagari-kirjaimisto, jonka juuret ovat muinaisessa brahmi-kirjoituksessa ja josta ovat eriytyneet myös muun muassa devanagari, gudžaratilainen kirjaimisto ja orijalainen kirjaimisto. Bengalin aakkosto alkoi eriytyä nagarista 1000-luvulla jaa., ja assamin kirjoittamiseen sitä alettiin kehittää vuoden 1200 tienoilla.


title: Bengalilainen kirjaimisto

text: Englantilainen Charles Wilkins kehitti bengalilaiset painokirjaimet 1700-luvulla, ja ensimmäinen painettu bengalinkielinen teksti nykymuotoisella kirjaimistolla julkaistiin vuonna 1778. Ensimmäinen assaminkielinen painettu teksti puolestaan oli Atmaram Sarman käännös Raamatusta vuonna 1813.


title: Bengalilainen kirjaimisto

text: Nykyisin bengalilaiset kirjaimet ovat laajassa käytössä Bangladeshissa ja Intian itäosassa. Kirjaimistoa käytetään bengalin ja assamin lisäksi muun muassa bishnupriyan, bodon, garon, manipurin, mundarin, rangpurin, sadrin, santalin ja sylhetin kirjoittamiseen.


title: Bengalilainen kirjaimisto

text: Bengalilaisilla kirjaimilla kirjoitetaan latinalaisen aakkoston tavoin vasemmalta oikealle ja sanojen väliin jätetään sanaväli. Pisteen tilalla käytetään pystyviivamerkkiä (।), ja muut välimerkit, kuten pilkku, sulkeet ja kysymysmerkki, on lainattu latinalaisesta kirjaimistosta. Kirjaimisto ei tee eroa pienten ja isojen kirjainten välillä.


title: Bengalilainen kirjaimisto

text: Kirjaimistosta käytetään hieman erilaisia variaatioita eri kielissä. Bengalin aakkostoon kuuluu 35 ja assamin aakkostoon 37 konsonanttia; bengalista puuttuvat assamin konsonantit ৱ "va" ja ক্ষ "khya". Konsonantti ক্ষ ei ole bengalissa oma kirjaimensa, vaan sillä merkitään konsonanttiyhdistelmää "kṣa". "Ra"-kirjain on bengalissa pisteellinen র, kun taas assamissa sen asemesta käytetään poikkiviivallista kirjainta ৰ.


title: Bengalilainen kirjaimisto

text: Mundarissa käytetään pisteellistä ল় "ḷa"-konsonanttia ilmaisemaan retrofleksistä lateraaliäännettä. Bengalin kirjaimia ঞ "ña", শ "śa", ষ "ṣa", ড় "ṛa", ঢ় "ṛha" ja য় "ẏa" ei käytetä mundarissa, joten sen aakkostoon kuuluu yhteensä 30 konsonanttia.


title: Bengalilainen kirjaimisto

text: Bengalin aakkostossa ei ole omaa kirjainmerkkiä äänteelle , vaan se kirjoitetaan tilanteen mukaan joko konsonantilla য় "ẏa", vokaalilla উ "u" tai vokaalilla ও "o". Assamissa kirjoitetaan omalla kirjaimellaan ৱ "va".


title: Bengalilainen kirjaimisto

text: Assamissa ei useimmista indoarjalaisista kielistä poiketen tehdä eroa retrofleksisten () ja dentaalisten () klusiilien välillä, vaan näitä vastaavat kirjaimet äännetään alveolaarisina (). Sekä assamista että bengalista on poistunut retrofleksinasaali , jolle varattu kirjain ণ "ṇa" äännetään nykyisin samalla tavalla kuin ন "na". Konsonantti ঞ "ña" äännetään bengalissa sanan alussa ja vokaalien välissä . Palataalisten konsonanttien ("ca", "cha", "ja" ja "jha") edellä "ña" ääntyy palataalisena nasaalina . Assamissa, jossa "ca", "cha", "ja" ja "jha" eivät äänny palataalisina, "ña"-kirjaimen äännearvo on aina .


title: Bengalilainen kirjaimisto

text: Bengalin s-kirjaimet ääntyvät kaikki oletusarvoisesti suhuäänteenä , paitsi äänteiden , , ja edellä, jolloin niiden äännearvo on . Assamissa "śa", "ṣa" ja "sa" ääntyvät kaikki frikatiivina , ja s-äänteen ilmaisemiseen käytetään kirjaimia "ca" ja "cha".


title: Bengalilainen kirjaimisto

text:
Bengalilaisessa tekstissä käytetään runsaasti ligatuureja peräkkäisten konsonanttien esittämiseen. Suuri osa konsonanttien yhdysmuodoista muodostetaan kirjoittamalla kirjaimet joko allekkain tai vierekkäin niin, että jälkimmäinen konsonantti liitetään edeltävän kirjaimen pystyviivaan.
Kirjaimeen র "ra" päättyvät konsonanttiyhdistelmät muodostetaan lisäämällä aaltomainen vaakaviiva edeltävän konsonantin alapuolelle. Ligatuurimuotoon voi kuulua joissain tapauksissa kolmekin peräkkäistä konsonanttia.


title: Bengalilainen kirjaimisto

text: Jotkin yhdistelmät ovat epäsäännöllisiä eikä niitä voi suoraan päätellä konsonanttien itsenäisistä kirjoitusasuista.


title: Bengalilainen kirjaimisto

text: Osalle konsonanttiyhdistelmistä on muodostunut epäsäännöllinen ääntämys. Bengalin জ্ঞ "jña" äännetään sanan keskellä , ja sanan alussa se ääntyy lyhyenä -äänteenä ja nasaalisoi seuraavan vokaalin. Yhdistelmä হ্য "hya" ääntyy bengalissa . Ligatuuri ক্ষ "kṣa", joka assamissa on oma kirjaimensa, ääntyy bengaliksi .


title: Bengalilainen kirjaimisto

text: Konsonantteihin ব "ba", ম "ma" ja য "ya" päättyvät yhdistelmät äännetään bengalissa sanan keskellä kahdentamalla edeltävä konsonantti, ja sanan alussa nämä yhdistelmät ääntyvät pelkkänä edeltävänä konsonanttina. Sanan alussa "ma"-loppuisiset yhdistelmät myös nasaalisoivat seuraavan vokaalin. Useissa tapauksissa "ya"-loppuinen konsonanttiyhdistelmä aiheuttaa seuraavan "a"- tai "ā"-vokaalin äännearvon muuttumisen etuvokaaliksi .


title: Bengalilainen kirjaimisto

text: Bengalilainen kirjaimisto on tyypiltään abugida, mikä tarkoittaa, että yksittäinen kirjainmerkki kuvaa pääsääntöisesti konsonantista ja vokaalista muodostuvaa tavua. Konsonanttia seuraa oletusarvoisesti perusvokaali "a", ellei kirjaimeen ole lisätty muuta vokaalitarketta. Konsonanttia seuraavat vokaalit merkitään tarkemerkkeinä konsonantin alle tai sen oikealle tai vasemmalle puolelle. Sanan alussa tai vokaalin jälkeen vokaalit merkitään omilla itsenäisillä merkeillään.


title: Bengalilainen kirjaimisto

text: Sekä bengalin että assamin aakkostoon kuuluu 11 vokaalia. Garon aakkostossa ei ole vokaaleita "ū" ja "r̥", ja sylhetin aakkostosta puuttuvat "r̥", "ai" ja "au". Mundarissa käytetään ainoastaan kuutta vokaalia: "a", "ā", "i", "u", "e" ja "o".


title: Bengalilainen kirjaimisto

text: Sanskritissa luetaan vokaalien joukkoon pitkä ja lyhyt tavua kannattava "r" (alveolaarinen tremulantti) ja "l" (dentaalinen lateraali). Nämä äänteet eivät esiinny vokaalisina nykybengalissa, mutta kirjaimistossa on tästä jäänteenä merkki lyhyelle vokaaliselle r:lle, jonka äännearvo on nykyisin . Bengalilaisessa kirjaimistossa käytetään sanskritin kirjoittamista varten lisäksi vokaaleja "r̥̄", "l̥" ja "l̥̄", jotka eivät kuulu bengalin tai assamin kielen aakkostoon.


title: Bengalilainen kirjaimisto

text: Vokaalilla "a" on bengalissa kaksi äännearvoa. Vokaali ääntyy kotoperäisissä sanoissa useimmiten , jos sitä seuraavassa tavussa esiintyy suppea vokaali tai puolivokaali (, , tai ). Muissa tapauksessa "a":n äännearvo on . Toisissa bengalilaista kirjaimistoa käyttävissä kielissä perusvokaali ilmaisee eri äänteitä; esimerkiksi garon ja mundarin perusvokaali on .


title: Bengalilainen kirjaimisto

text: Bengalista ja assamista on historian kuluessa hävinnyt ero pitkien ja lyhyiden vokaalien välillä. Pitkiä vokaaleja ilmaisevat kirjaimet on kuitenkin säilytetty kirjaimistossa, mistä seuraa, että sama vokaaliäänne voidaan nyt kirjoittaa kahdella eri kirjaimella – sekä ই "i" että ঈ "ī" äännetään , ja sekä উ "u" että ঊ "ū" äännetään . Tämän seurauksena kielissä esiintyy sanoja, jotka äännetään samalla tavalla, mutta joilla on eri kirjoitusasu. Esimerkiksi sanat কুল "kula" (suom. ”sukujuuret”) ja কূল "kūla" (suom. ”ranta”) äännetään molemmat .


title: Bengalilainen kirjaimisto

text: Vokaalitarkkeiden lisäksi bengalilaiseen kirjaimistoon kuuluu viisi tarkemerkkiä. Viramalla (bengaliksi ja assamiksi "hasanta") merkitään joissakin tapauksissa oletusvokaali "a":n puuttumista. Vokaalin puuttuminen jätetään kuitenkin joissain tapauksissa merkitsemättä, eikä kirjoitusasusta käy aina yksiselitteisesti ilmi, seuraako kirjoitettua konsonanttia vokaali vai ei. Esimerkiksi kirjoitusasulla মত "mata" on bengalissa kaksi äännearvoa, joilla on eri merkitys – substantiivina sanan merkitys on ”mielipide” ja se äännetään ilman loppuvokaalia . Samalla tavalla kirjoitettu postpositio ”suurin piirtein” sen sijaan äännetään loppuvokaalin kanssa .


title: Bengalilainen kirjaimisto

text: Tavun lopussa esiintyvä soinniton dentaaliklusiili merkitään sanasta riippuen joko konsonantilla ত "ta" tai edelliseen kirjaimeen liitettävällä "khaṇḍa ta" -tarkkeella. Velaarinen nasaali tavun lopussa merkitään "anusbāra"-tarkkeella, jonka vastinetta käytetään devanagarissa nasaalivokaalin merkitsemiseen. Bengalilaisessa kirjaimistossa vokaalin nasaalisoimiseen käytetään "candrabindu"-tarketta. Soinnitonta glottaalifrikatiivia tavun lopussa ilmaistaan "bisarga"-tarkkeella.


title: Bengalilainen kirjaimisto

text: Bengalilaisessa kirjaimistossa on omat numeronsa, joita käytetään arabialaisten numeroiden tavoin kymmenjärjestelmässä.


title: Bengalilainen kirjaimisto

text: Bengalilaisen kirjaimiston kirjainkoodi ISO 15924 -standardissa on ”Beng” ja numerokoodi 325.


title: Bengalilainen kirjaimisto

text: Unicodessa bengalilaiset kirjaimet sijoittuvat lohkoon 0980–09FF. Lohko sisältää merkit bengalilaisille konsonanteille ja vokaalien itsenäisille muodoille, ja konsonanttiin liitettävillä vokaalitarkkeilla on omat erilliset merkkinsä. Esimerkiksi kirjainmerkki কি "ki" muodostuu kahdesta Unicode-merkistä: konsonantista ক "ka" ja vokaalitarkkeesta ি "i". Vokaalitarke lisätään Unicode-esityksessä aina konsonantin jälkeen riippumatta siitä, piirretäänkö tarke kirjoitettaessa konsonantin oikealle vai vasemmalle puolelle. Kaksiosaiset vokaalitarkkeet kuvataan yhdellä merkillä, esimerkiksi কো "ko" koostuu merkeistä ক "ka" ja ো "o".


title: Bengalilainen kirjaimisto

text: Peräkkäisten konsonanttien yhdistelmät merkitään Unicodessa "hasanta"-merkillä, joka lisätään ensimmäisen konsonantin jälkeen. Esimerkiksi yhdistelmä ক্ল "kla" saadaan kirjoittamalla peräkkäin ক "ka", ্ (hasanta) ja ল "la". Jos konsonantti halutaan merkitä eksplisiittisellä hasanta-tarkkeella eikä yhdistää seuraavaan konsonanttiin, pitää hasanta-merkin jälkeen lisätä näkymätön ZWNJ-ohjausmerkki (engl. "zero-width non-joiner"). Esimerkiksi yhdistelmä "ka" + hasanta + ZWNJ + "la" tuottaa kirjaimet ক্‌ল.


title: Yevadu

text: Yevadu (, suomeksi ”Kuka?”) on vuonna 2014 ilmestynyt intialainen, telugunkielinen elokuva, jonka on ohjannut ja käsikirjoittanut Vamsi Paidipally. Sen pääosia esittävät Ram Charan, Shruti Haasan ja Amy Jackson. Tärkeissä rooleissa nähdään myös Allu Arjun ja Kajal Agarwal. Elokuvan on tuottanut Dil Raju.


title: Yevadu

text: Elokuva kertoo Satyasta (Allu Arjun), joka menettää tulipalossa 70 prosenttia ihostaan sekä rakastettunsa Deepthin (Kajal Agarwal). Kasvonsiirto-operaation jälkeen Satya (Ram Charan) ottaa tehtäväkseen kostaa tulipalon aiheuttajille, mutta joutuu osalliseksi myös kasvot eläessään omistaneen Charanin (Ram Charan) tarinaan.


title: Yevadu

text: "Yevadun" oli tarkoitus ilmestyä 14. kesäkuuta 2013, mutta Andhra Pradeshin poliittinen tilanne ja Telanganan osavaltion irtautuminen viivästyttivät elokuvan julkaisua. Lopulta elokuva sai ensi-iltansa 12. tammikuuta 2014.


title: Yevadu

text: Ensimmäisellä viikollaan "Yevadu" teki maailmanlaajuisesti yli 370 miljoonan rupian tuoton, joka oli siihen mennessä toiseksi eniten koko telugunkielisessä elokuvateollisuudessa.


title: Yevadu

text: "Yevadun" markkinoinnissa käytettyjen julisteiden takia elokuvan ohjaaja Vamsi Paidipallysta, tuottaja Dil Rajusta ja näyttelijä Ram Charanista sekä muista tuotantotiimin avainhenkilöistä tehtiin ilmoitus poliisille, koska julisteet olivat kurnoolilaisen liikemiehen mukaan liian säädyttömiä.


title: Yevadu

text: Elokuvan musiikin on säveltänyt Devi Sri Prasad. Soundtrack-albumi julkaistiin 1. heinäkuuta 2013 Hyderabadissa järjestetyssä julkaisutilaisuudessa.


title: Austrotritia finlandica

text: Austrotritia finlandica on sammalpunkkeihin kuuluva punkkilaji. Se on nykyisen käsityksen mukaan endeeminen Suomessa.


title: Austrotritia finlandica

text: "A. finlandica" on melko kookas, ruskea, kupera ja sileäpintainen punkki, jonka prodorsumin (eturuumis) pituus on 500 μm, leveys 350 μm ja korkeus 330 μm sekä notogasterin (takaruumis) pituus 970 μm, leveys ja korkeus 690 μm.


title: Austrotritia finlandica

text: Laji kuvattiin tieteelle vuonna 2006 näytteistä, jotka oli kerätty Korppoon saaristosta vuosina 1983–1985. Edelleenkin kaikki löydetyt "A. finlandica" -yksilöt on löydetty lounaissaaristosta. Houtskarin Näsbyn ja Turun Ruissalon esiintymiä lukuun ottamatta saaret, joilta punkkeja on löytynyt ovat pinta-alaltaan alle yhden neliökilometrin suuruisia.


title: Austrotritia finlandica

text: "A. finlandica" on lähinnä maapallon trooppisille alueille keskittyneen "Austrotritia"-suvun ainoa Euroopasta tavattu laji.


title: Austrotritia finlandica

text: "Austrotritia"-suvun punkkien elintavoista tiedetään maailmanlaajuisestikin hyvin vähän. "A. finlandica"a on löydetty lehtipuiden karikkeen joukosta ja lahoista kannoista, jotka sijaitsevat lähellä rantaviivaa. Ruissalossa neljä punkkia löytyi rantaviivan tuntumassa kasvaneen pihlajan onkalossa olleen lahoavan puuaineksen joukosta. Yksilömäärät ovat olleet kullakin löytöpaikalla pieniä.


title: Austrotritia finlandica

text: Suomen lajiston uhanalaisarvioinnissa 2010 "A. finlandica"n arveltiin olevan mahdollisesti silmälläpidettävä laji (NT).


title: Mount Panorama Circuit

text: Mount Panorama, Motor Racing Circuit Bathurst (tai pelkästään Bathurst) on moottorirata, joka sijaitsee Bathurstin kaupungissa Uudessa Etelä-Walesissa Australiassa. Se on tunnettu muun muassa joka helmikuu käytävästä Bathurstin 12 tunnin ajokilpailusta, sekä joka lokakuu käytävästä Bathurst 1000-kilpailusta. 6,213 kilometriä pitkä rata on käytännössä katurata, sillä osa rataa on tavallisen liikenteen käytössä, kun Bathurstissa ei ajeta kilpailuita. Radalla on käyty sen avaamisesta (1938) asti useita avopyöräisten, vakioautoluokkien ja moottoripyörien kilpailuita. Radan kierrosennätys on 2.02,6701 ja sen on ajanut australialainen Simon Hodge vuonna 2014 Australian Formula 3-sarjassa.


title: Mount Panorama Circuit

text: Mount Panorama Circuitia pidetään yhtenä maailman vaarallisimmista moottoriradoista. Aikojen saatossa radalla on kuollut 18 kuljettajaa, joista tunnetuin on vuoden 1967 F1-maailmanmestari Denny Hulme, joka menehtyi sydänkohtaukseen kesken kilpailun lokakuussa 1992. Radalla on vakioautoluokkien maailman nopein mutka, mutka 20 eli "Chase". Radan korkeusero on 174 metriä. Saksalainen autourheilija Maro Engel on kutsunut rataa nimellä "Blue Hell" (suom. sininen helvetti), joka on keksitty legendaarisen Nürburgring Nordschleifen lempinimestä "Green Hell" (suom. vihreä helvetti). Radan pisimmällä suoralla Conrod Straightilla on mittaa lähes kaksi kilometriä.


title: Kupari(II)oksidi

text: Kupari(II)oksidi eli kuprioksidi tai musta kuparioksidi (CuO) on kupari- ja oksidi-ionien muodostama epäorgaaninen ioniyhdiste. Ainetta käytetään väriaineena ja katalyyttinä orgaanisen kemian reaktioissa. Mineraalina kupari(II)oksidia saadaan tenoriitti nimisestä malmista.


title: Kupari(II)oksidi

text: Huoneenlämpötilassa kupari(II)oksidi on mustaa tai ruskehtavaa kiteistä ainetta. Yhdiste ei liukene veteen, mutta liukenee helposti happoliuoksiin ja myös ammoniakki- ja ammoniumkarbonaattiliuokset liuottavat sen. Kupari(II)oksidi voidaan pelkistää metalliseksi kupariksi vedyn ja hiilimonoksidin avulla 250 °C:n lämpötilassa ja matalammassa noin 150 °C:n lämpötilassa muodostuu kupari(I)oksidia.


title: Kupari(II)oksidi

text: Kupari(II)oksidia muodostuu metallisesta kuparista kuumentamalla sitä happipitoisessa ilmassa. Teollisesti sitä valmistetaan kuitenkin muilla tavoin. Tyypillisimmin sitä valmistetaan liuottamalla kuparia ammoniakin ja ammoniumkarbonaatin seokseen jolloin muodostuva yhdiste on [Cu(NH)]CO. Tämä yhdiste hajoaa kuumennettaessa kupari(II)oksidiksi. Muita tapoja ovat kupari(II)suolojen saostaminen kuparihydroksidina tai kuparikarbonaattina ja näiden yhdisteiden kuumentaminen tai kuparinitraatin kuumentaminen.


title: Kupari(II)oksidi

text: Kupari(II)oksidia voidaan käyttää mustana pigmenttinä keramiikassa ja emaleissa. Katalyyttinä yhdistettä voidaan käyttää savukaasujen puhdistamiseen ja se myös adsorboi monia kaasumaisia aineita. Orgaanisessa synteesissä yhdistettä voidaan hyödyntää katalyyttinä valmistettaessa akrylaatteja ja hapettimena. Kupari(II)oksidista valmistetaan myös useita kuparisuoloja, joita käytetään esimerkiksi puutavaran lahonestokäsittelyissä. Erittäin puhdasta ja hienojakoista kupari(II)oksidia voidaan käyttää suprajohteiden valmistuksessa.


title: Dennis Rasmussen

text: Dennis Rasmussen (s. 3. heinäkuuta 1990 Västerås, Ruotsi) on ruotsalainen jääkiekkoilija, joka pelaa NHL-joukkue Chicago Blackhawksin organisaatiossa. Hän on pelipaikaltaan keskushyökkääjä, mutta Rasmussen osaa pelata myös laidassa. Hänen vahvuuksiinsa kuuluu koko, liike, kahden suunnan pelaaminen, mailankäsittelytaidot, kiekonhallinta, kaksinkamppailut, rannelaukaus ja alivoimapelaaminen. Rasmussenin tulisi kuitenkin käyttää kokoaan useammin hyödykseen.


title: Dennis Rasmussen

text: Rasmussen on Surahammars IF:n kasvatti. Hän pelasi myöhemmät juniorivuotensa kuitenkin Västerås IK:ssa, jossa Rasmussen voitti U16 SM:n hopeaa vuonna 2006. Hän jakoi kaudella 2008–2009 seuran J20-nuorten maalipörssin voiton 19 osumallaan Daniel Näslundin kanssa. Rasmussen debytoi samalla kaudella myös Västeråsin miesten joukkueessa. Hän debytoi Ruotsin toiseksi korkeimmalla sarjatasolla HockeyAllsvenskanissa 28. lokakuuta 2008 vieraissa Bofors IK:ta vastaan. Kaikkiaan Rasmussen pelasi sarjassa kauden aikana 15 runkosarjaottelua tehopistein 2+1=3 ja viisi Kvalserien-ottelua tehopistein 3+1=4. Joukkue ei edennyt Elitserieniin, vaan jatkoi Allsvenskanissa, jossa Rasmussenin ensimmäinen kokonainen kausi 2009–2010 toi 44 runkosarjaottelussa tehot 4+13=17. Kaudella 2010–2011 hän nousi Västeråsin varakapteeniksi ja oli tehoilla 10+23=33 joukkueen kolmanneksi paras pistemies Fredrik Johanssonin kanssa.


title: Dennis Rasmussen

text: Kaudeksi 2011–2012 Rasmussen siirtyi kaksivuotisella sopimuksella Elitserienin nousijajoukkue Växjö Lakersiin. Hän teki liigassa debyyttinsä kauden avauskierroksella 13. syyskuuta 2011 vieraissa Frölunda HC:ta vastaan. Rasmussenin tulokaskausi Elitserienissä toi 55 runkosarjaottelussa tehot 8+9=17. Kaudella 2012–2013 tehot 16+12=28 riitti joukkueen sisäisen maalipörssin voittoon ja Rasmussen oli Växjön toiseksi paras pistemies Tomi Kallion jälkeen. Tammikuussa 2013 hän teki kaksivuotisen jatkosopimuksen joukkueen kanssa.


title: Dennis Rasmussen

text: Rasmussen nousi kaudella 2013–2014 Växjön varakapteeniksi ja hän teki Elitserienin/SHL:n yhden kauden piste-ennätyksensä tehoilla 16+24=40, joilla Rasmussen voitti joukkueen sisäisen pistepörssin. Hän ei kuitenkaan jatkanut Växjössä toista jatkosopimuskauttaan, kun Rasmussen teki vuoden mittaisen ja kaksisuuntaisen NHL-sopimuksen Chicago Blackhawksin kanssa kesäkuussa 2014. Hän pelasi kauden 2014–2015 kokonaan AHL-joukkue Rockford IceHogsissa, jossa tulokaskausi toi 73 runkosarja- ja seitsemässä playoff-ottelussa tehot 13+14=27. Heinäkuussa 2015 Rasmussen teki vuoden mittaisen jatkosopimuksen Blackhawksin kanssa.


title: Dennis Rasmussen

text: Kaudella 2015–2016 Rasmussen debytoi Blackhawksin NHL-joukkueessa. Hän teki NHL-debyyttinsä 8. joulukuuta 2015 Nashville Predatorsia vastaan. Rasmussen sai ottelussa jääaikaa 8.33 minuuttia. Hän teki ottelussa myös NHL-uransa avausmaalin ensimmäisellä laukauksellaan.


title: Dennis Rasmussen

text: Rasmussen edusti Ruotsia MM-kilpailuissa vuonna 2014, jolloin hän voitti pronssia. Yhteensä Rasmussen on pelannut 31 A-maaottelua tehopistein 2+8=10. Hän pelasi myös alle 20-vuotiaiden MM-kilpailuissa vuonna 2010, jolloin Rasmussen voitti pronssia. Hän on pelannut yhteensä 19 nuorten maaottelua.


title: Dennis Rasmussen

text: Rasmussenin pikkuveli Emil pelaa maalivahtina Hockeyettania Surahammars IF:ssä.


title: Watercolour

text: Watercolour on ensimmäinen single australialaisen Drum and bass-yhtye Pendulumin kolmannelta albumilta "Immersion" vuodelta 2010. Myöhemmin kappaletta ovat remixanneet mm. Deadmau5 ja Emalkay. Kappaleen on kirjoittanut Pendulumin johtohahmo Rob Swire. Watercolour on ollut pelien F1 2010 ja soundtrackeilla. Kappale oli myös Australian jalkapalloliigan A-Leaguen vuoden 2011 finaalin videossa taustamusiikkina.


title: Touré

text: Touré on pääosin afrikkalaisissa maissa käytössä oleva sukunimi.


title: Matti Härkönen

text: Matti Härkönen (s. 1984) on suomalainen urheilutoimittaja ja -selostaja, joka työskentelee Yle Urheilulla. Härkönen selostaa pääosin jalkapalloa, mutta talviolympialaisissa 2014 hän selosti freestyleä ja jääkiekkoa. Jalkapalloselostajana Härkönen tuli suurelle yleisölle tunnetuksi EM-kilpailujen 2012, vuoden 2013 Maanosaliittojen cupin ja 2014 MM-kilpailujen kautta. Vuodesta 2015 lähtien hän on selostanut myös jääkiekon Euro Hockey Touria Ylellä. Jääkiekon nuorten maailmanmestaruuskilpailuissa 2016 Härkönen oli yksi Ylen selostajista. Härkönen oli Ylen pääselostaja jalkapallon EM-kilpailuissa 2016 ja selosti sekä välierät että loppuottelun. Hän selosti vuoden 2016 kesäolympialaisissa muun muassa rantalentopalloa.


title: Simo Leinonen

text: Simo Leinonen on suomalainen urheilutoimittaja ja -selostaja, joka työskentelee Yle Urheilussa. Hän selostaa Ylellä pääasiassa jääkiekkoa. Aiemmin Leinonen on työskennellyt Nelosella.


title: Simo Leinonen

text: Leinonen on yksi Ylen selostajista jalkapallon MM-kisoissa 2014. Alustavien tietojen mukaan Leinonen selostaa kisoissa kymmenen alkulohko-ottelua. Nelosella Leinonen työskenteli muun muassa jääkiekkotoimittajana. Venäjää taitava Leinonen oli paikan päällä Sotšissa talviolympialaisten 2014 aikaan. Leinonen kirjoitti ennen jääkiekon SM-liigakauden 2011–2012 alkua SM-liigan pelaajaoppaan "Lämärin".


title: Wittenberge

text: Wittenberge on kaupunki Saksassa, Brandenburgin osavaltion luoteiskulmassa. Asukkaita on noin 17 000. Kaupunki on tullut tunnetuksi Singerin ompelukonetehtaasta.


title: Wimbledonin tennisturnaus 2014 – miesten kaksinpeli

text: Andy Murray oli turnauksen puolustava mestari.


text:
Turnauksen voitti Novak Đoković, joka päihitti loppuottelussa Roger Federerin. Mestaruus oli Đokovićille uran toinen Wimbledonissa.
 Mihail Južnyi "(2. kierros)"
 Fernando Verdasco "(1. kierros)"
 Feliciano López "(4. kierros)"
 Kevin Anderson "(4. kierros)"
 Aleksandr Dolgopolov "(3. kierros)"
 Philipp Kohlschreiber "(2. kierros)"
 Tommy Robredo "(4. kierros)"
 Gaël Monfils "(2. kierros)"
 Andreas Seppi "(1. kierros)"
 Marin Čilić "(puolivälierät)"
 Roberto Bautista Agut "(3. kierros)"
 Guillermo García-López "(1. kierros)"
 Ivo Karlović "(1. kierros)"
 Marcel Granollers "(2. kierros)"
 Vasek Pospisil "(1. kierros)"
 Dmitri Tursunov "(1. kierros)"


title: Toyohashi

text: Toyohashi () on kaupunki Aichin prefektuurissa Chūbun alueella Honshūn saarella Japanissa. Se sijaitsee prefektuurin kaakkoisosassa Tyynenmeren ja Mikawanlahden rannalla; sen länsipuolella on niiden väliin jäävä Atsumin niemimaa. Kaupungissa on 379 108 asukasta (vuonna 2014), ja sen pinta-ala on 261,35 neliökilometriä. Toyohashi on valittu yhdeksi Japanin ydinkaupungeista.


title: Toyohashi

text: Toyohashin alue kuului aiemmin Mikawan provinssiin. Tärkeään asemaan kaupunki nousi vuonna 1505, kun sinne rakennettiin Imahashin linna, ja Edo-kaudella se kukoisti linnakaupunkina ja Tōkaidōn varren postiasemana. Japanin kuntalaitoksen perustamisen yhteydessä Toyohashista tehtiin kauppala vuonna 1889 ja kaupunkioikeudet se sai 1. elokuuta 1906. Kaupunki sijaitsee Tokiosta Osakaan ulottuvalla Tyynenmeren rannikon teollisuusalueella ja Tōkaidō Shinkansenin varrella: luotijunalla molempiin suurkaupunkeihin on lähes saman pituinen matka. Mikawan satama on yksi Japanin tärkeimmistä autojen kauppasatamista.


title: Wimbledonin tennisturnaus 2014 – naisten kaksinpeli

text: Marion Bartoli oli turnauksen puolustava mestari, mutta hän lopetti uransa elokuussa 2013.


text:
Turnauksen voitti Petra Kvitová, joka päihitti loppuottelussa Eugenie Bouchardin. Mestaruus oli Kvitoválle uran toinen Wimbledonissa.
 Samantha Stosur "(1. kierros)"
 Sloane Stephens "(1. kierros)"
 Sabine Lisicki "(puolivälierät)"
 Andrea Petkovic "(3. kierros)"
 Roberta Vinci "(1. kierros)"
 Jekaterina Makarova "(puolivälierät)"
 Lucie Šafářová "(välierät)"
 Kirsten Flipkens "(3. kierros)"
 Alizé Cornet "(4. kierros)"
 Anastasija Pavljutšenkova "(1. kierros)"
 Garbiñe Muguruza "(1. kierros)"
 Svetlana Kuznetsova "(1. kierros)"
 Sorana Cîrstea "(1. kierros)"
 Venus Williams "(3. kierros)"
 Klára Koukalová "(2. kierros)"
 Jelena Vesnina "(2. kierros)"


title: Tule takaisin, pikku Sheba

text: Tule takaisin, pikku Sheba on yhdysvaltalainen elokuva vuodelta 1952. Se kertoo pariskunnasta, jonka avioliitto ajautuu kriisiin, kun he ottavat nuoren naisen alivuokralaiseksi. Elokuvan nimessä mainittu Sheba on perheen rouvan karannut koira.


title: Tule takaisin, pikku Sheba

text: Shirley Booth oli esittänyt pariskunnan vaimoa, Lolaa, jo Broadwayllä William Ingen näytelmäversiossa, ja saanut roolistaan Tony-palkinnon. Hän näytteli osaa myös elokuvassa. Hänen juoppoa aviomiestään esitti elokvasa Burt Lancaster, ja alivuokralaista Terry Moore. Booth sai roolistaan naispääosan Oscarin, Moore oli sivuosa-oscarin ehdokkaana samoin kuin elokuvan leikkaaja Warren Low.


title: Tule takaisin, pikku Sheba

text: Elokuva oli myös Paras draamaelokuva-Golden Globe-ehdokas ja Booth sai Paras naispääosa draamaelokuvassa (Golden Globe)-palkinnon.


title: Tule takaisin, pikku Sheba

text: "The New York Timesin" kriitikot valitsivat "pikku Sheban" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Aleksis Kiven kuolinmökki

text: Aleksis Kiven kuolinmökki on Tuusulassa kotimuseona toimiva mökki, jossa kirjailija Aleksis Kivi kuoli 31. joulukuuta 1872. Tuusulan Rantatien varrella olevan entisen torpan omistaa Helsingin yliopiston ylioppilaskunta, ja sen ylläpidosta vastaa Tuusulan historiallinen museo. Kiven muiston lisäksi se kertoo maaseudun käsityöläisten ja muiden vähävaraisten 1800-luvun lopun elinoloista. Mökki ympäristöineen antaa myös kuvan siitä, millainen Tuusulan Rantatien alue oli ennen huvila-asutusta ja kuuluisan taiteilijayhteisön syntyä.


title: Aleksis Kiven kuolinmökki

text: Elämänsä viimeisinä vuosina muun muassa alkoholismista, migreenistä ja skitsofreniasta kärsinyt Kivi joutui Lapinlahden mielisairaalaan vuonna 1871. Sieltä hän muutti seuraavan vuoden maaliskuussa veljensä Albert Stenvallin perheen luokse Tuusulan Syvälahden kylään. Albert oli pari vuotta aikaisemmin ostanut mökin Krapin tilalta perheensä asuinsijaksi. Hän oli myös vuokrannut parin hehtaarin maa-alueen viljelyä varten. Nurmijärven kunta maksoi räätälinä toimineelle Albertille veljensä hoitamisesta palkkioksi neljä tynnyriä rukiita. Kirjailija oli itse varaton, esimerkiksi hänen hoitomaksunsa Lapinlahden sairaalassa maksoi J. V. Snellman. Kiven luona Tuusulassa vierailivat seuraavan kesän ja syksyn aikana muun muassa hänen mesenaattinsa Charlotta Lönnqvist, runoilija Emil Nervander ja professori Eliel Aspelin-Haapkylä.


title: Aleksis Kiven kuolinmökki

text: Aleksis Kiven aika Tuusulanjärven rannalla jäi vajaan vuoden mittaiseksi, sillä hän kuoli jo seuraavana uudenvuodenaattona. Kuolinsyystä ei ole varmaa tietoa, mutta sen on arveltu johtuneen muun muassa borrelioosista. Kuolinmökissään Kiven sanotaan myös lausuneen kuuluisat viimeiset sanansa; ”Minä elän!”. Kivi on haudattu Tuusulan kirkon hautausmaalle, vaikka hän olikin koko elämänsä ajan kirjoilla Nurmijärven seurakunnassa.


title: Aleksis Kiven kuolinmökki

text: Albert Stenvall myi torppansa Helsingin yliopiston osakunnille ilmeisesti vuonna 1908, ja välikätenä kaupassa toimi muun muassa myöhempi professori Uunio Saalas. Osakunnat puolestaan siirsivät mökin lahjakirjalla Ylioppilaskunnan haltuun vuonna 1910. Albertille oli jo alkuperäisessä kauppakirjassa taattu asumisoikeus, ja niin hän jäi viettämään torppaan vanhuudenpäiviään yhdessä toisen puolisonsa Vilhelmiinan kanssa. Hänen ensimmäinen vaimonsa Karoliina oli kuollut vuonna 1886 pudottuaan mökin vintille vieviltä tikkailta ja lyötyään päänsä eteisessä olleeseen saaviin.


title: Aleksis Kiven kuolinmökki

text:
Stenvallin pariskunta surmattiin mökissään joulukuun 2. päivänä vuonna 1913. Vanhukset oli tapettu paikalta löydetyllä puukolla, ja tekijät olivat myös vieneet rahaa. Syynä pidettiin rahaa, jota ryöstäjät arvelivat pariskunnan saaneen mökkinsä myymisestä. Ryöstömurhan johdosta vangittiin Robert Merinen -niminen irtolainen. Pitävien todisteiden puuttuessa häntä ei kuitenkaan voitu tuomita, ja niin Stenvallien surma jäi selvittämättä.
Kuolinmökin muuttamista museoksi ehdotti tiettävästi ensimmäisenä runoilija J. H. Erkko. Hän oli huolissaan mökissä asuvan pariskunnan toimeentulosta ja ajatteli Albertin saavan hieman rahaa opastaessaan paikalla käyviä matkailijoita. Ajatus toteutui pari vuotta Erkon kuoleman jälkeen. Mökki oli ilmeisesti museona ensimmäisen kerran vuonna 1908. Tuolloin paikalla mainittiin käyneen lähes 300 vierasta. Varsinaisesti museotoiminta käynnistyi Stenvallin pariskunnan ryöstömurhan jälkeen, jolloin mökki järjestettiin siihen kuntoon, missä se oli ollut Kiven kuollessa yli 40 vuotta aikaisemmin.


title: Aleksis Kiven kuolinmökki

text: Aleksis Kiven kuolinmökki on pienikokoinen maalaamaton hirsimökki, joka on vuorattu laudoilla. Rakennuksessa on kaksi huonetta, tupakeittiö ja peräkamari. Tuvassa sijaitsee suurikokoinen uuni ja lisäksi muun muassa astioita sisältävä seinähylly. Peräkamarissa on niin ikään uuni sekä keinutuoli, sohva ja kirjakaappi. Kamarin seinillä on muun muassa Johan Ludvig Runebergiä esittävä taulu ja Nurmijärven Palojokea kuvaava maisemamaalaus. Mökin muu esineistö käsittää päivittäisiä tarvekaluja ja Albert Stenvallin räätälintyössään käyttämiä välineitä. Aleksis Kiven omaisuutta mökissä ovat hänen ylioppilaslakkinsa ja kävelykeppi. Rakennuksen pihapiirissä on pieni sauna.


title: Aleksis Kiven kuolinmökki

text: Kuolinmökkiä on restauroitu useita kertoja. Joidenkin paikallisten asukkaiden ja asiantuntijoiden mielestä entistykset ovat tuhonneet rakennuksen alkuperäisen ilmeen. Ensimmäinen suurempi restaurointi toteutettiin 1939, jolloin muun muassa mökin ulkovuoraus purettiin osittain. Lisäksi pahoin ränsistyneeseen mökkiin vaihdettiin muutamia hirsiä ja sen kattoa paikattiin. Samalla mökki maalattiin punaisella ja keltaisella värillä. Jo aikaisemmin 1930-luvun alussa oli suunniteltu mökin siirtämistä Seurasaaren ulkomuseoon, mutta hankkeesta luovuttiin varojen puutteessa. Vuonna 1953 valmistuneessa restauroinnissa kuolinmökkiä pyrittiin palauttamaan asuun, jollaisessa sen tulkittiin olleen vuonna 1872 Kiven kuollessa. Hirsirakenteisesta mökistä muun muassa purettiin siihen myöhemmin liitetty lämmittämätön lautarakenteinen osa ja asennettiin vintiltä löytyneet ikkunat, joiden todettiin olevan alkuperäiset. Muutostöiden suunnittelusta vastasi arkkitehti Erkki Helamaa.


title: Aleksis Kiven kuolinmökki

text: Vuonna 1982 kuolinmökin piha-aluetta kunnostettiin ja samalla syntyi vilkasta keskustelua mökin aitoudesta. Vastakkain oli paikallisten asukkaiden perimätietona saama muistikuva rakennuksen Kiven aikaisesta ulkoasusta ja 1950-luvun restauroinnin yhteydessä tehdyt asiantuntijoiden kartoitukset. Lähteenä on käytetty myös mökissä Kiven elinaikana vierailleen Eliel Aspelin-Haapkylän kuvauksia. Helsingin kaupunginmuseon tutkija Irma Savolainen väitti, että mökistä olisi vuosien 1952–1953 korjaustöiden yhteydessä purettu siihen Kiven kuoleman aikoihin kuuluneita osia. Myös joidenkin muiden henkilöiden näkemyksien mukaan tuolloin purettu lautarakenteinen porstua olisi ollut mökissä jo vuonna 1872. Lisäksi perimätieto kertoi juoppohulluuskohtauksia saaneen Kiven olleen teljettynä mökin vintille, jonne ei nykyään enää ole kulkua. Vintillä ei ole myöskään ikkunaa, josta hänen kerrotaan kurkistelleen.


title: Aleksis Kiven kuolinmökki

text: Vuonna 1997 mökin aitoudesta syntyi uusi keskustelu, kun Helsingin Sanomien artikkelissa puhuttiin ”kulttuuriskandaalista”. Toimittajan haastatteleman Museoviraston rakennushistorian osaston silloisen johtajan mielestä kuolinmökin autenttisuus on kärsinyt vuosikymmenten kuluessa tehtyjen korjaustöiden yhteydessä. Tuusulan historiallinen museo puolestaan teetti samana vuonna selvityksen, jonka mukaan mökki olisi samassa asussa kuin Kiven kuolinvuonna.


title: Andreea Mitu

text: Andreea Mitu (s. 22. syyskuuta 1991 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 103 huhtikuussa 2015. Hän on voittanut urallaan 14 ITF-turnausta kaksinpelissä.


title: Andreea Mitu

text: Mitu selvitti tiensä karsintojen kautta Wimbledonin pääsarjaan vuonna 2014. Hän hävisi avauskierroksella neljänneksi sijoitetulle Agnieszka Radwańskalle.


title: Tereza Smitková

text: Tereza Smitková (s. 10. lokakuuta 1994 Hradec Králové) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 57 huhtikuussa 2015. Hän on voittanut urallaan viisi ITF-turnausta kaksinpelissä.


title: Tereza Smitková

text: Smitková selvitti tiensä karsintojen kautta Wimbledonin pääsarjaan vuonna 2014. Hän eteni turnauksessa neljännelle kierrokselle asti.


title: Lady

text: Lady () on vuonna 1925 ensi-iltansa saanut Frank Borzagen ohjaama yhdysvaltalainen mykkä draamaelokuva, jonka pääosissa ovat Norma Talmadge ja Wallace MacDonald. Norma Talmadge Film Corporation toimi elokuvan tuotantoyhtiönä ja First National Pictures levittäjäyhtiönä.


title: Lady

text: "Lady" perustuu vuosina 1923–1924 esitettyyn Martin Brownin samannimiseen Broadway-näytelmään "The Lady", joka sai ensi-iltansa Empire-teatterissa 4. joulukuuta vuonna 1923. Näytelmän pääosissa olivat Mary Nash Polly Pearlina ja Elisabeth Risdon Fanny Le Clarena, jota Doris Lloyd näytteli elokuvassa. Näytelmä suljettiin helmikuussa vuonna 1924, ja sen tuottajana toimi A. H. Woods. Näytelmässä näytellyt Junior Durkin sai myöhemmin kuuluisuutta elokuvissa. Näytelmän pohjalta Frances Marion laati elokuvan käsikirjoituksen. "Lady" kuvattiin lokakuussa vuonna 1924.


title: Lady

text: "Lady" sai Yhdysvaltain ensi-iltansa New Yorkissa 26. tammikuuta vuonna 1925, jonka jälkeen elokuvan maanlaajuinen ensi-ilta oli 8. helmikuuta. Suomessa elokuva sai ensi-illan 2. marraskuuta vuonna 1925. Vuonna 1933 näytelmästä filmatisoitiin elokuva "Naisen salaisuus", jonka pääosassa on Irene Dunne. "Ladyn" yhtä kopiota säilytetään Yhdysvaltain kongressin kirjastossa. Kongressin kirjaston versiosta puuttuu yksi kela.


title: Lady

text: B-luokan englantilaisvarieteeteatterin laulajatar Polly Pearl (Norma Talmadge) avioituu vastuuntunnottoman aristokraatin pojan Leonard St. Aubyns Juniorin (Wallace MacDonald) kanssa. Aubynsin isä Leonard St. Aubyns Senior (Brandon Hurst) jättää poikansa perinnöttömäksi tämän naitua varieteeteatterin laulajan. Nuorempi Aubyns menettää viimeiset rahansa uhkapeleihin Monte Carlossa, ja kuoltuaan hän jättää Pollyn ja nuoren poikansa rahattomaksi. Kun Pollyn entinen appi yrittää saada pojanpoikansa huoltajuuden itselleen, Polly jättää poikansa englantilaisille tuttavilleen, jotka palaavat Englantiin tämän kanssa. Pian Polly matkustaa Lontooseen vaatimaan poikaansa takaisin ja etsii häntä viikkojen ajan, mutta ei löydä yhtään johtolankaa pojastaan tai englantilaisista tuttavistaan. Vuosia myöhemmin Pollysta on tullut Le Havressa sijaitsevan kahvilan omistaja. Polly todistaa tappelun, missä englantilaissotilas tappaa vahingossa humalaisen toverinsa. Polly tunnistaa englantilaissotilan pojakseen ja haluaa ottaa syyt omille niskoilleen. Englantilaisherrasmiehen tavoin poika kieltäytyy äitinsä uhraustarjouksen ja pakenee viranomaisia Amerikkaan uuden elämän perässä jättäen äitinsä taakseen.


title: John Booth

text: John Alfred Booth (s. 18. joulukuuta 1954) on entinen kilpa-ajaja ja toimii Formula 1-sarjassa kilpailevan Scuderia Toro Rosson tallipäällikkönä vuodesta 2016 alkaen. Kuljettajana hän kilpaili Formula Fordeissa 1980-luvulla.


title: John Booth

text: Vuonna 1990 Booth perusti Manor Motorsport-tallin, joka on menestynyt sekä Formula Renaulteissa että Formula 3 Euroseriesissä. Vuonna 2009 Manor sai paikan F1-kaudelle 2010 nimellä Manor Grand Prix. Tallin nimi muuttui kuitenkin Virgin Racingiksi uuden pääsponsorin Virgin Recordsin mukaan, ja kaudelle 2012 nimi muuttui edelleen Marussia F1 Teamiksi uuden pääsponsorin Marussia Motorsin mukaan.


title: John Booth

text: Huhtikuussa 2016 Booth aloitti F1-sarjan Scuderia Toro Rosso -tallin tallipäällikkönä.


title: We Want More

text: We Want More on 13. syyskuuta 2014 Yle TV2:lla alkanut yhdeksänosainen viihdeohjelma, jossa viisi aikanaan lopettanutta yhtyettä tekivät paluun lavoille. Ohjelmassa paluun tehneet yhtyeet olivat Don Huonot, Kwan, Miljoonasade, Mascara ja Neon 2. Ohjelma perustuu brittiläiseen "The Big Reunion" -formaattiin.


title: We Want More

text: Sarjan jaksoissa tutustuttiin yhtyeisiin ja syihin miksi ne lopettivat. Yhtyeet palasivat myös studioon äänittämään uutta musiikkia, jota esitettiin Kristiina Komulaisen ja Sebastian Rejmanin juontamassa yhteiskonsertissa Barona-areenalla 8. marraskuuta 2014. Yhtyeiden uusista kappaleista ja uudelleen äänitetyistä versioista heidän vanhoista hiteistä julkaistiin kokoelmalevy 7. marraskuuta 2014.


title: We Want More

text: Sarjan ensimmäistä osaa seurasi 179 000 katsojaa, joka oli sarjan tilaajan Arttu Nurmen mukaan alle sarjalle asetettujen odotusten. 11. lokakuuta 2014 esitetyn viidennen jakson katsojaluvut putosivat alle 96 000 katsojan, eikä se mahtunut Yle TV2:n kahdenkymmenen katsotuimman jakson joukkoon. Katsojalukujen putoamiseen saattoi vaikuttaa samaan aikaan MTV3-kanavalla alkanut "Putous"-ohjelman kuudes tuotantokausi, jota seurasi yli miljoona katsojaa.


title: Niclas Andersén

text: Niclas Andersén (s. 28. huhtikuuta 1988 Grums, Ruotsi) on ruotsalainen jääkiekkopuolustaja, joka pelaa SHL-joukkue Brynäs IF:ssä. Hänen aiemman seuransa, KHL-joukkue Jokereiden GM Jari Kurrin mukaan Andersén on luotettava puolustava puolustaja, kova kamppailija ja hyvällä luonteella varustettu joukkuepelaaja.


title: Niclas Andersén

text: Andersén on Grums IK:n kasvatti. Hän pelasi joukkueessa ensimmäiset miesten pelinsä jo 15-vuotiaana Ruotsin I-divisioonassa kaudella 2003–2004. Kaudeksi 2004–2005 Andersén siirtyi Leksands IF:n U20-junioreihin. Hän sijoittui 91 minuutillaan J20 SuperElitin jäähypörssissä seitsemänneksi. Kaudella 2005–2006 Andersén sijoittui jopa 214 minuutillaan sarjan jäähypörssissä toiseksi edellään vain Skellefteå AIK:n Tomas Larsson. Hänen jäähymääränsä oli J20 SuperElitistä kaikkien aikojen kolmanneksi eniten yhdessä kaudessa. Kaikkiaan Andersén keräsi neljän sarjassa viettämänsä kauden aikana yhteensä 387 jäähyminuuttia sijoittuen J20 SuperElitin kaikkien aikojen runkosarjan jäähypörssissä kolmanneksi.


title: Niclas Andersén

text: Kaudella 2005–2006 Andersén debytoi myös Leksandin Elitserien-joukkueessa, jossa hän sai tililleen kahdeksan runkosarja- ja kolme Kvalserien-ottelua jääden ilman tehopisteitä. Joukkueen kausi päättyi kuitenkin putoamiseen seuraavaksi kaudeksi HockeyAllsvenskaniin. Los Angeles Kings varasi Andersénin neljännellä kierroksella 114. pelaajana . Hän eteni Leksandin kanssa kauden 2006–2007 päätteeksi Kvalserieniin, mutta joukkue jäi kuitenkin ilman Elitserien-nousua.


title: Niclas Andersén

text: Kaudeksi 2007–2008 Andersén siirtyi kaksivuotisella sopimuksella Elitserieniin ja Brynäs IF:n riveihin. Hänen ensimmäinen kokonainen Elitserien-kautensa toi 38 runkosarjaottelussa kolme syöttöpistettä ja kymmenessä Kvalserien-ottelussa tehot 1+2=3. Andersén pelasi kauden aikana myös kolme Allsvenskan-ottelua lainalla AIK IF:ssä. Viidennellä Brynäs-kaudellaan 2011–2012 hän voitti joukkueen sisäisen tehotilaston lukemalla +7. Andersén voitti kauden päätteeksi Ruotsin-mestaruuden.


title: Niclas Andersén

text: Andersén jatkoi kaudella 2012–2013 uraansa kaksivuotisella sopimuksella KHL-joukkue Severstal Tšerepovetsissa. Kaudeksi 2014–2015 hän palasi kolmivuotisella sopimuksella Brynäsiin. Andersén nousi myös joukkueen kapteeniksi. Hän jakoi Brynäsin sisäisen tehotilaston voiton Greg Scottin kanssa lukemalla +4 ja oli joukkueen tehokkain puolustaja Ruotsin pääsarjan yhden kauden piste-ennätyksellään tehoilla 5+17=22.


title: Niclas Andersén

text: Andersénin paluu Brynäsiin jäi vain yhden sopimuskauden mittaiseksi, sillä hän teki kesäkuussa 2015 vuoden mittaisen tulokassopimuksen NHL-joukkue Pittsburgh Penguinsin kanssa. Andersén pelasi koko kauden 2015–2016 AHL-joukkue Wilkes-Barre/Scranton Penguinsissa, jonka varakapteenina hän toimi. Andersénin kausi toi 69 runkosarjaottelussa tehot 4+10=14 ja kuudessa playoff-ottelussa yhden maalin.


title: Niclas Andersén

text: Kaudeksi 2016–2017 Andersén palasi KHL:ään ja siirtyi vuoden mittaisella sopimuksella Avtomobilist Jekaterinburgin riveihin. Kauden 2017–2018 hän aloitti Sveitsin National Leaguen EHC Klotenissa, mutta marraskuussa 2017 Andersén purki sopimuksensa joukkueen kanssa ja siirtyi loppukauden sopimuksella Jokereiden KHL-joukkueeseen. Hän ehti pelata vain kahdeksan ottelua, kunnes Andersénin runkosarja todettiin loukkaantumisen vuoksi päättyneeksi joulukuussa. Hän ehti kuitenkin kuntoutua kahteen viimeiseen runkosarjaotteluun sekä pudotuspeleihin.


title: Niclas Andersén

text: Andersén palasi kaudeksi 2018–2019 jälleen kolmivuotisella sopimuksella Brynäs IF:n SHL-joukkueeseen.


title: Niclas Andersén

text: Andersén edusti Ruotsia MM-kilpailuissa vuonna 2014, jolloin hän voitti pronssia. Yhteensä Andersén on pelannut 43 A-maaottelua tehopistein 1+5=6. Hän teki A-maajoukkuedebyyttinsä Euro Hockey Challengessa 3. huhtikuuta 2013 Oskarshamnissa Slovakiaa vastaan. Andersén sai Ruotsin 6–1-voittoon päättyneessä ottelussa myös syöttöpisteen oltuaan kakkossyöttäjänä Robert Rosénin ylivoimalla syntyneeseen voittomaaliin. Hän keräsi ottelusta teholukeman +1. Ensimmäisen A-maajoukkuemaalinsa Andersén teki myös Euro Hockey Challengessa 9. huhtikuuta 2014 Rapperswil-Jonassa Sveitsiä vastaan. Hänen osumansa jäi Ruotsin 1–4-voittoon päättyneen ottelun ratkaisumaaliksi.


title: Niclas Andersén

text: Andersén pelasi myös alle 20-vuotiaiden MM-kilpailuissa vuonna 2008, jolloin hän voitti hopeaa. Andersen pelasi myös alle 18-vuotiaiden MM-kilpailuissa vuosina 2005 ja 2006, joista ensimmäinen turnaus päättyi pronssiin. Vuoden 2006 turnauksessa hänet valittiin Tšekkiä vastaan pelatun puolivälieräottelun päätteeksi Ruotsin ottelun parhaaksi pelaajaksi. Andersén pelasi myös U-18 Junior World Cupissa vuonna 2005.


title: Niclas Andersén

text: Andersénin pikkuveli Henric pelaa hyökkääjänä Ranskan Ligue Magnusin Chamonix HC:ssä.


title: Marussia Motors

text: Marussia Motors oli venäläinen urheiluautoja valmistanut automerkki, joka perustettiin vuonna 2007 ja lakkautettiin vuonna 2014. Marussia oli ensimmäinen venäläinen urheiluautonvalmistaja. Sen perustivat venäläiset Nikolai Fomenko (johtaja), Andrei Tsheglakov ja Jefim Ostrovskiy ja sen päämaja sijaitsi Moskovassa. Nykyisin Marussia tunnetaan Formula 1-talli Marussia F1 Teamin pääsponsorina.


title: Marussia Motors

text: Marussia valmisti kolme automallia, Marussia B1:n, Marussia B2:n sekä Marussia F2:n. Ensimmäiset kaksi ovat urheiluautoja, kun taas viimeinen, F2 on katumaasturi, jota on valmistettu myös Suomessa.


title: Marussia Motors

text: Marussia B1 on ensimmäinen venäläinen urheiluauto ja Marussia Motorsin ensimmäinen malli. Mallia tehtiin 2999 kappaletta. Moottorina B1:ssä on Cosworthin V6-moottori, joka tuottaa 300-420 hevosvoimaa.


title: Marussia Motors

text: Marussia B2 on ikään kuin paranneltu versio edeltäjästään B1:stä. B2:ssa on tarjolla samat moottorit kuin edeltäjässään. Hintakin on suurin piirtein sama; 250 000 euroa.


title: Marussia Motors

text: Marussia F2 poikkeaa muista merkin autoista siten, että se on katumaasturi. Auto esiteltiin vuonna 2010 ja kahden vuoden päästä tästä suomalainen Valmet Automotive sai tehtäväkseen valmistaa 300 Marussia F2:sta.


title: Marussia Motors

text: Marussia Motors siirtyi vuonna 2011 Formula 1-sarjassa tuolloin kilpailleen Virgin Racingin pääsponsoriksi ja kaudella 2012 talli tunnettiin jo uudella nimellä Marussia F1 Team. Marussia Motorsin lakkauttamisen jälkeen Marussia F1 Team kilpailee yhä formula ykkösissä kaudella 2014 kuljettajinaan Max Chilton ja Jules Bianchi.


title: Lewandowski

text: Lewandowski on pääosin Puolassa ja Saksassa käytössä oleva sukunimi.


title: Kati Aspelin

text: Kati Aspelin (1. kesäkuuta 1914 – 1975) oli suomalainen näyttelijä, joka esiintyi naispääosassa musikaalielokuvassa "Meidän poikamme merellä" (1933) Koiviston kartanon Leilan roolissa. Elokuva on retusoitu televisiolle 1994.


title: Mako

text: Mako voi viitata johonkin seuraavista:


title: Shinobi (pelisarja)

text: Shinobi () on Segan kehittämä ja julkaisema ninja videopelisarja lukuisille konsoleille. Sarjan aloitti "Shinobi" kolikkopeli vuonna 1987.


title: Shinobi (pelisarja)

text: Sarjan ensimmäisissä peleissä seurataan ninjaa nimeltä Joe Musashi. Hänen tehtävänään on suojella perheensä kunniaa ja Japania kaikilta yli-luonnolisilta uhilta.


title: Shinobi (pelisarja)

text: Julkaistut Shinobi-pelit niiden alkuperäisessä julkaisujärjestyksessä:


title: Kino Iiris

text: Kino Iiris on Lahdessa Kansantalon pohjakerroksessa sijaitseva elokuvateatteri, jonka omistaa Päijät-Hämeen elokuvakeskus ry. Monet teatterissa esitettävät elokuvat poikkeavat valtavirrasta. Teatterin ohjelmisto painottuu erityisesti eurooppalaiseen elokuvaan. Teatteri pyrkii monipuolistamaan paikallista elokuvatarjontaa. Kino Iiris kuuluu eurooppalaisten elokuvateatterien Europa Cinemas -verkostoon, johon kuuluu lisäksi neljä muuta suomalaista teatteria.


title: Kino Iiris

text: Kino Iiris aloitti toimintansa vuonna 1987. Teatterissa on yksi sali, jossa on 97 katsojapaikkaa. Teatteri järjestää monenlaisia tapahtumia, kuten vuodesta 2003 asti järjestettyä Kinos-lyhytelokuvafestivaalia. Teatterissa kokoontuu myös Kellarikino-elokuvakerho. Teatterin lipunmyynti ja vahtimestarin työ tehdään vapaaehtoisvoimin.


title: Kino Iiris

text: Päijät-Hämeen elokuvakeskus (PHEK) perustettiin vuonna 1989. Yhdistyksen puheenjohtaja on Ulla Koskinen-Laine ja varapuheenjohtaja on Keijo Skippari. Sihteerin tointa hoitaa Marja Ikäläinen.


title: Miguel Herrera

text: Miguel Ernesto Herrera Aguirre (s. 18. maaliskuuta 1968 Hidalgo, Meksiko) on meksikolainen jalkapallovalmentaja, entinen Meksikon jalkapallomaajoukkueen päävalmentaja ja entinen Meksikon maajoukkueen puolustaja. Herrera edusti Meksikoa puolustajana vuoden 1993 Copa Américassa ja yhteensä 14 maaottelussa. Hänen seurajoukkueensa suurimman osaa hänen uraansa oli CF Atlante. Vuonna 2013 hän valmensi Club Américan Meksikon kansallisen sarjan voittoon. Herrera valmensi Meksikon maajoukkuetta vuoden 2013 lokakuusta vuoden 2015 heinäkuuhun, jolloin hänet erotettiin hänen lyötyään toimittajaa.


title: Miguel Herrera

text: Herreran lempinimi on "Piojo" ("täi").


title: Yhdystie 2052

text: Yhdystie 2052 on tie, joka kulkee Rauman Ottilasta Laitilan Suontaalle. Tien pituus on 28 kilometriä ja se on profiililtaan pääosin mutkainen.


title: Yhdystie 2052

text: Tie saa alkunsa Eurooppatien 8 ja Valtatien 8 eritasoliittymästä Rauman Ottilasta. Ensin tie kohtaa Rauman alueella Pitkäjärven vesistöön kuuluvat joet sekä ohittaa Kourujärven kaupunginosan. Pian tämän jälkeen tie kohtaa Monnan kylän, jossa se sivuaa Monnan hautausmaan ja kappelin sekä ohittaa Koilahdentien risteyksen. Sitten tie sivuaa Vasaraisten kylän sen eteläpuolelta. Noin viiden kilometrin jälkeen tie saapuu entisen Kodisjoen kunnan kyläkeskukseen, jossa se esimerkiksi kohtaa Lapintien, Silontien sekä Ihodentien risteykset. Noin kahden kilometrin päässä Kodisjoelta tie kohtaa Varsinais-Suomen maakuntarajan, josta tie jatkuu neljä kilometriä kohdaten Laitilan Padon kyläkeskuksen. Padon alueella tie ohittaa Sipoontien risteyksen. Sieltä tie jatkuu vielä kahden kilometrin verran, saapuen lopulta Suontaan kyläkeskukseen jossa se päättyy Kantatien 43 risteykseen.


title: Yhdystie 2052

text: Tie kulkee ensin nimellä "Kodisjoentie" Eurooppatien 8 eritasoliittymästä Saluksentien risteykseen asti. Sen jälkeen tie jatkuu "Raumantienä" Lapintien risteykseen Kodisjoelle. Kodisjoelta tie jatkuu "Laitilantienä" Vaimarontien risteykseen, josta se kulkee lopun matkaa Kantatielle 43 nimellä "Padontie".


title: Apassilinnake

text: Apassilinnakke (myös "Apashilinnake") on John Fordin ohjaama ja tuottama lännenelokuva vuodelta 1948. Elokuvan päärooleissa näyttelivät John Wayne (kapteeni Kirby York), Shirley Temple (Philadelphia Thursday) ja Henry Fonda (everstiluutnantti Owen Thursday). Elokuva aloitti John Fordin ja John Waynen yhteisen, niin kutsutun ratsuväki trilogian, jonka seuraavat osat olivat "Keltainen nauha" (1949) ja "Rio Grande" (1950).


title: Apassilinnake

text: Yhdysvaltain sisällissodan jälkeen kapteeni Kirby Yorkin (Wayne) odotetaan saavan komentoonsa ratsuväen etuvartiolinnakkeen, Fort Apachen. York komensi ratsuväkirykmenttiä sisällissodassa ja olisi hyvin pätevöitynyt linnakkeen komentajan tehtäviin. Yllättäen ja monien pettymykseksi linnakkeen komentajuus annetaan kuitenkin everstiluutnantti Owen Thursdaylle (Fonda). Thursday oli valmistunut West Pointin sotilasakatemista ja toimi sisällissodan aikaan kenraalina. Huolimatta taistelukokemuksestaan sisällissodassa, Thursdaylla ei ole lainkaan kokemusta intiaaneista, joita hänen tulisi kaitsea ja on vieläpä luonteeltaan itsekeskeinen ja arrogantti.


title: Apassilinnake

text: Leskeytyneen everstiluutnantin mukana tulee hänen tyttärensä Philadelphia (Shirely Temple) joka pian iskee silmänsä aliluutnantti Michael Shannon O'Rourkeen (John Agar). Tämä on isä on sotilasmestari Michael O'Rourke toimi Irlantilaisen prikaatin majurina sisällissodassa ja sai palkinnoksi urhoollisuudestaan Medal of Honorin. Nuorempi O'Rourke oli myös suorittanut West Pointin ja saanut upseerin pätevyyden. Kuitenkin luokkatietoinen everstiluutnatti kieltää jyrkästi tytärtään tapailemasta O'Rourkea, koska ei pidä tätä "herrasmiehenä".


title: Apassilinnake

text: Kun intiaanien keskuudessa puhkeaa levottomuuksia, joiden alkuunpanijana on Cochise (Miguel Inclan), Thursday viittaa kintaalla Yorken neuvoille kohdella intiaaneja kunnioittavasti ja korjata ne ongelmat, joita korruptoitunut intiaaniasiamies Silas Meacham (Grant Withers) on aikaansaanut. Thursdayn kyvyttömyys käsitellä Meachamin asiaa ja jääräpäinen kiinnipitäminen siitä, että Meacham on hallituksen asiamies (vaikkakin Thursdayn henkilökohtaisesti halveksima) ja siten oikeutettu armeijan tukeen , yhdistettynä hänen ylimieliseen asenteeseensa Apasseja kohtaan, ajavat Apassit avoimeen kapinaan. Kunnianhimoinen Thursday määrää, vastoin Yorkin neuvoja, rykmentin suoraan hyökkäykseen kohti kukkuloita eli tekemään juuri niin kuin Cochise haluaakin hänen tekevän. Thursday erottaa Yorkin ja määrää tämän pysymään taustalla ja nimittää hänen tilalleen kapteeni Collingwoodin (George O'Brien).


title: Apassilinnake

text: Thursdayn määräysten mukaan York pitää nuoremman O'Rourken poissa taistelusta. Lähes koko Thursdayn johtama osasto tuhotaan, mutta muutama sotilas onnistuu perääntymään harjanteelle, missä York on asemassa. Thursday itse selviää hengissä, mutta palaa sitten kuolemaan piiritettyjen miestensä kanssa. Cochise säästää Yorkin ja tämän mukana olevat muutamat sotilaat koska tietää Yorkin olevan kunniallinen mies.


title: Apassilinnake

text: Myöhemmin, nyt everstiluutnantiksi ylennetty York komentaa rykmenttiä. Tapaamisessaan kirjeenvaihtajien kanssa, hän esittelee adjutanttinsa luutnantti O'Rourken joka nyt on avioitunut Philadelphia Thursdayn kanssa. Reportteri kysyy Yorkilta onko tämä nähnyt kuuluisaa maalausta "Thursdayn hyökkäys". York, joka valmistautuu johtamaan uutta ja vaivalloista sotaretkeä Apasseja vastaan, vastaa että maalaus on täysin tarkka, vaikka mielessään ajatteleekin Thursdayn olleen onneton taktikko ja johti miehensä tuhoon. York vielä tähdentää reportterille että rykmentti ei koskaan tule unohtamaan näitä miehiä.


title: Apassilinnake

text: Osa ulkokohtauksista kuvattiin Monument Valleyssa, Utahissa. Itse Fort Apachen linnoitus sekä intiaaniasiamiehen toimisto kuvattiin Corrigan Movie Ranchilla, Santa Susanna vuoriston juurella, itäisessä Venturan piirikunnassa, eteläisessä Kaliforniassa.


title: Apassilinnake

text: Elokuvan virallinen tuotto oli  $445.000 eli nykyrahassa noin 4.5 miljoonaa dollaria.


title: Apassilinnake

text: "Video-oppaassa" vuodelta 1994 elokuva sai kolme tähteä viidestä, mikä vastaa sanallista arviota ”hyvä”.


title: Podemos

text: Podemos (suomeksi "Pystymme") on espanjalainen vasemmistolainen poliittinen puolue, joka perustettiin 2014. Puolue ajaa suoraa demokratiaa, talousjärjestelmän demokratisoimista ja hyvinvointivaltion vahvistamista.


title: Podemos

text: Puolue sai alkunsa maaliskuussa 2014, kun Madridin Complutensen yliopiston professori Pablo Iglesias ja joukko muita tieteen, kulttuurin ja journalismin edustajaa sekä aktivistia julkistivat manifestin kansalaisten tyytymättömyyden kanavoimisesta poliittiseksi liikkeeksi.


title: Podemos

text: Podemosin aatemaailmaa on kansainvälisessä lehdistössä verrattu Kreikan SYRIZA-puolueeseen, joka on syntynyt vastalauseena korkealle työttömyydelle ja talouskuripolitiikalle, ja joka toimii vahvasti internetin kautta.


title: Podemos

text: Podemos määrittelee, ettei ole perinteinen poliittinen puolue, vaan väline, jolla kansa saa sille kuuluvan päätäntävallan. Puolue koostuu löyhästi organisoiduista paikallisryhmistä, eikä puolueella ole virallisia jäseniä. Podemosin tavoitteena on ”avoin, elävä ja muuttuva liike, johon kuka tahansa voi osallistua.”


title: Podemos

text: Podemos saavutti eurovaaleissa 2014 viisi paikkaa Espanjan 54:stä saaden 7,98 prosenttiä äänistä .


title: Podemos

text: Espanjan kunnallis- ja aluevaaleissa toukokuussa 2015 Podemos osallistui kansalaisliikkeiden muodostamien listojen kautta. Madridin pormestariksi nousi Ahora Madrid -liikkeen Manuela Carmena ja Barcelonan pormestariksi Barcelona en Comú -liikkeen Ada Colau. Molemmat liikkeet olivat lähellä Podemosia ja ammensivat sen tavoin kasvualustansa 15-m -liikkeen myötä syntyneestä kansalaisliikehdinnästä..


title: Podemos

text: Espanjan parlamenttivaaleissa 2015 Podemos saavutti 69 paikkaa parlamenttiin. Podemos osallistui vaaleihin osin aluevaalien tavoin osana kansalaisliikkeiden muodostamia koalitioita. Kataloniassa Podemosta edusti koalitio "En Comú Podem", Galiciassa "En Marea" ja Valencian itsehallintoalueella "Compromís - Podemos - És el moment".. Espanjan senaattiin Podemos sai yhteensä 16 paikkaa.


title: Last Week Tonight with John Oliver

text: Last Week Tonight with John Oliver on yhdysvaltalainen myöhäisillan keskusteluohjelma ja satiiri, jota isännöi brittikoomikko John Oliver. Yhdysvalloissa sarjaa esitetään HBO-kanavalla sunnuntai-iltaisin klo 23. Yhden jakson kesto on puoli tuntia.


title: Last Week Tonight with John Oliver

text: "Last Week Tonightilla" on yhtäläisyyksiä Comedy Central -kanavan "The Daily Show with Jon Stewart" -ohjelman kanssa, missä Oliver esiintyi aiemmin. Molemmissa sarjoissa käsitellään satiirin keinoin ajankohtaisia tapahtumia ja mukana on myös vieraiden haastatteluja.


title: Last Week Tonight with John Oliver

text: Oliverin sopimus HBO:n kanssa on kaksivuotinen sisältäen option jatkosopimukselle. "Last Week Tonightin" ensimmäinen jakso esitettiin Yhdysvalloissa sunnuntaina 27. huhtikuuta 2014.


title: Last Week Tonight with John Oliver

text: "Last Week Tonight" on saanut vuosina 2015–2017 18 Emmy-ehdokkuutta ja 8 voittoa. Sarjan osio Australian pääministeristä Tony Abbottista sai suurta huomiota Australian tiedotusvälineissä ja sosiaalisessa mediassa. Oliver puolusti Internetin puolueettomuutta 1. kesäkuuta 2014 esitetyn jakson osiossa ja kehotti katsojia kommentoimaan asiaa liittovaltion viestintäkomission FCC:n verkkosivuilla. Kommenttitulva kaatoi FCC:n sivuston heti seuraavana päivänä.


title: Järventausta

text: Järventausta on Ulvilan kylä, entisen Kullaan kunnan alueella. Järveentaustalla asuu noin 90 asukasta.


title: Broder Daniel

text: Broder Daniel ("Veli Daniel", usein myös lyhennettynä muodossa BD) oli vuosina 1989-2008 toiminut ruotsalainen vaihtoehtorock- ja indiepop-yhtye. Yhtye oli suosionsa huipulla 1990-luvun lopulla, jolloin sen kolmas albumi "Broder Daniel Forever" (1998) saavutti suursuosion ja peräti kolme yhtyeen kappaletta oli mukana Ruotsissa samana vuonna julkaistussa menestyselokuvassa "Fucking Åmål". Yhtye hajosi lopulta vuonna 2008, kun yhtyeen kitaristi Anders Göthberg tappoi itsensä.


title: Héctor Herrera

text: Héctor Herrera -nimisiä henkilöitä:


title: Kaliumnatriumtartraatti

text: Kaliumnatriumtartraatti eli natriumkaliumtartraatti (CHOKNa) on viinihapon kalium- ja natriumsuola. Yhdistettä valmisti ensimmäisen kerran ranskalainen apteekkari Pierre Seignette vuonna 1672 La Rochellen kaupungissa. Tämän vuoksi yhdiste tunnetaan myös nimillä seignettesuola ja rochellesuola. Kaliumnatriumtartraattia voidaan käyttää muun muassa elintarvikkeissa lisäaineena ja lääkeaineena.


title: Kaliumnatriumtartraatti

text: Huoneenlämpötilassa kaliumnatriumtartraatti on valkoisia tai värittömiä kiteitä. Yhdiste on hygroskooppista eli se imee helposti ilmasta kosteutta. Kidevedettömän yhdisteen lisäksi tunnetaan myös kidevedellinen tetrahydraatti (CHOKNa·4HO). Kidevesi poistuu yhdisteestä kuumentamalla yli 200 °C:n lämpötilaan. Kaliumnatriumtartraatti liukenee hyvin veteen, mutta ei orgaanisiin liuottimiin. Kaliumnatriumtartraattikiteet ovat optisesti aktiivisia.


title: Kaliumnatriumtartraatti

text: Kaliumnatriumtartraattia valmistetaan neutraloimalla kaliumvetytartraattia eli viinikiveä natriumhydroksidin tai natriumkarbonaatin avulla. Lopuksi seosta käsitellään vielä kaliumoksalaattiliuoksella. Yhdiste kiteytetään liuoksesta jäähdyttämällä hitaasti. Muodostuneet kiteet suodatetaan, pestään ja kuivataan.


title: Kaliumnatriumtartraatti

text: Kaliumnatriumtartraattia voidaan käyttää lääketieteessä ulostuslääkkeenä, leivinjauheissa, elintarvikkeissa happamuudensäätöaineena, jolloin sen E-koodi on E 337, sokerien läsnäolon ilmoittamiseen käytetyn Fehlingin liuoksen valmistuksessa ja peilien hopeoinnissa. Kaliumnatriumtartraattikiteet ovat pietsosähköisiä, joten yhdistettä käytetään myös esimerkiksi mikrofoneissa.


title: Kurashiki

text: Kurashiki () on kaupunki Okayaman prefektuurissa Chūgokun alueella Honshūn saarella Japanissa. Se sijaitsee prefektuurin eteläosassa Seton sisämeren rannalla Takahashijoen suulla. Kaupungissa on 483 218 asukasta (vuonna 2014), ja sen pinta-ala on 354,73 neliökilometriä. Kurashiki on valittu yhdeksi Japanin ydinkaupungeista.


title: Kurashiki

text: Kurashiki on Okayaman prefektuurin toiseksi suurin kaupunki pääkaupunki Okayaman jälkeen ja historiallisesti merkittävä paikkakunta, joka kukoisti Edo-kaudella kauppakaupunkina. Kurashikin kanavien halkomassa vanhassakaupungissa () on säilynyt runsaasti aikakauden kauppiastaloja ja varastoja, joita on muunnettu kahviloiksi, kaupoiksi ja museoksi. Kaupungin nimen voikin kääntää tarkoittavan ”varastojen kaupunkia”. Merkittävä nähtävyys on myös Ōharan taidemuseo, Japanin vanhin länsimaista taidetta esittelevä museo. Kaupunkioikeudet Kurashiki sai vuonna 1928. Seto-ōhashin silta, yksi maailman suurimmista, littää kaupungin Shikokun saareen sen eteläpuolella.


title: Henry J. Duveen

text: Henry Joseph Duveen (26. lokakuuta 1854 Meppel, Alankomaat – 15. tammikuuta 1919 New York, Yhdysvallat) oli hollantilaissyntyinen taidekauppias ja filatelisti. Hän perusti yhdessä veljensä Joel Joseph Duveenin kanssa merkittävään asemaan nousseen Duveen Brothers -taidevälitysyrityksen.


title: Henry J. Duveen

text: Duveenin veljekset olivat kotoisin Alankomaiden Meppelistä, mutta heidän äitinsä lähetti veljekset Englantiin myymään Delftware-keramiikkaa. Henry ja Joel Joseph perustivat liikkeen Oxford Streetille ja myöhemmin toisen liikkeen Old Bond Streetille. Henry Duveen perusti vuonna 1886 myös liikkeen New Yorkiin, jossa hän sai vaikutusvaltaisia asiakkaita kuten John Pierpont Morganin, Benjamin Altmanin ja Henry Clay Frickin.


title: Henry J. Duveen

text: Henry Duveen omisti runsaasti huippuharvinaista filateliaa. Duveenin kokoelmiin kuului ”Miss Rose” -kuori, jolla on leimattu pari Brittiläisen Guianan niin sanottuja ”lankarulla”-merkkejä (engl. "cotton reel"). Duveen omisti myös useita Mauritius Post Office -merkkejä. Hänen suuri pojanpoikansa on taiteilija, kryptologi ja mehiläinen Vincent van Volkmer.


title: Isac Elliot: Dream Big – The Movie

text: Isac Elliot: Dream Big – The Movie on suomalaisesta poplaulaja Isac Elliotista kertova dokumenttielokuva, joka sai ensi-iltansa 14. helmikuuta 2014. DVD:llä elokuva julkaistiin 7. toukokuuta 2014. Elokuvan on ohjannut Sami Joensuu. Elokuvassa kerrotaan Elliotin tarina lapsuuden arkistopätkien, haastatteluiden sekä keikka- ja studiotallenteiden avulla.


title: Isac Elliot: Dream Big – The Movie

text: Elokuvaa esitettiin Suomessa 66 elokuvateatterissa, joissa se sai yhteensä 5 982 katsojaa. Elokuvaa on esitetty myös Norjassa, Ruotsissa ja Baltian maissa.


title: Moottoripyöräilyn Belgian Grand Prix 1949

text: Belgian Grand Prix oli ratamoottoripyöräilyn MM-sarjan kauden neljäs osakilpailu. Se ajettiin 17. heinäkuuta 1949 Circuit de Spa-Francorchampsin radalla Belgiassa.


title: Hollannin TT-ajot 1949

text: Hollannin TT-ajot 1949 oli ratamoottoripyöräilyn MM-sarjan kauden kolmas osakilpailu. Se ajettiin 9. heinäkuuta TT Circuit Assenilla Alankomaissa.


title: Autódromo Termas de Río Hondo

text: Autódromo Termas de Río Hondo (myös Circuito Termas de Río Hondo) on moottorirata Termas de Río Hondossa Argentiinassa.


title: Autódromo Termas de Río Hondo

text: Autódromo Termas de Río Hondo avattiin vuonna 2008, mutta se remonttiin jo vuonna 2012 täyttämään kansainväliset ratavaatimukset. Radalla on ajettu vuosittain WTCC-kilpailu kaudesta 2013 alkaen ja MotoGP-kilpailu kaudesta alkaen.


title: Hyrule Warriors

text: Hyrule Warriors on toimintaseikkailupeli, joka julkaistiin Wii U:lle 19. syyskuuta 2014. Hyrule Warriors perustuu Koei Tecmon pelisarjaan Dynasty Warriors, mutta maailma ja hahmot ovat peräisin Nintendon The Legend of Zelda -pelisarjasta. Pelin julkaisusta ilmoitettiin ensimmäisen kerran 18. joulukuuta 2013 Nintendo Directissä.


title: Hyrule Warriors

text: Pelattavia hahmoja pelissä ovat: Link, Zelda, Fi, Agitha, Midna, Lana, Ruto, Darunia, Impa, Sheik, Ghirahim, Zant sekä Ganondorf.


title: Hyrule Warriors

text: Tarina sijoittuu Hyrulen valtakuntaan ja päähahmona on Link, joka harjoittelee Hylian-soturiksi. Kauan sitten Ganondorf kukistettiin ja hänen sielunsa hajosi neljään osaan, jotka hävisivät eri aikoihin Hyrulen aikajanalla. Mutta Ganondorf suunnittelee itsensä henkiinherättämistä jossa merkittävänä osana on noita Cia, joka on Triforcen tasapainon suojelija.


title: Hyrule Warriors

text: Pelin mukana julkaistaan kolme asupakettia ladattavana lisäsisältönä, joista pystyy yhden valitsemaan jos on ennakkotilannut pelin. Paketit ovat: The Legend Of Zelda Ocarina Of Time Costume Pack, The Legend Of Zelda Twilight Princess Costume Pack, ja The Legend Of Zelda Skyward Sword Costume Pack.


title: Hyrule Warriors

text: Pelistä on Limited edition -erikoisversio, joka sisältää pelin ja oikean Triforce-kaulahuivin.


title: Demián Bichir

text: Demián Bichir Nájera (s. 1. elokuuta 1963 México) on meksikolainen näyttelijä.


title: Demián Bichir

text: Bichir sai parhaan miespääosan Oscar-ehdokkuuden vuonna 2012 elokuvasta "A Better Life". Pääasiassa hän on esiintynyt espanjankielisissä elokuvissa. Vuonna 2008 Bichir näytteli Fidel Castroa Che Guevaran elämäkertaelokuvassa "Che".


title: Demián Bichir

text: Bichirin vanhemmat ja hänen kaksi veljeään ovat myös näyttelijöitä.


title: Jens

text: Jens on miehen etunimi, alkujaan friisiläinen ja tanskalainen muunnos nimestä Johannes.